Državljani zemalja Zapadnog Balkana ubuduće će za putovanje u šengenski prostor morati prethodno da traže odobrenje od nadležnih službi EU.\nTo će morati da čine iako će i dalje biti oslobođeni vađenja viza. Iz Odbora za građanske slobode Evropskog parlamenta je rečeno da je ceo postupak "složen" i da bi "sistem, ukoliko bude usvojen, mogao da stupi na snagu tek početkom 2020. godine".\nOdobrenje će se tražiti ispunjavanjem elektronskog fomulara, a odgovor EU će stizati najkasnije za 72 sata, ali će onima za koje se utvrdi da predstavljaju opasnost po bezbednost EU biti odbijena dozvola za putovanje, navodi se u predlogu za uspostavljanje novog Evropskog sistema za odobravanje putovanja (ETIAS).\nTakav predlog Evropske komisije je danas potvrdio Odbor za građanske slobode (LIBE) Evropskog parlamenta, a pošto ga u EP usvoje sva nadležna tela, biće prosleđen na usvajanje Savetu ministara EU, rekao je jedan zvaničnik odbora LIBE.\nPredstavnica za štampu odbora LIBE Estefanija Nariljos rekla je da bi ceo postupak u EP trebalo da se okonča do kraja godine, a potom će o sistemu ETIAS konačnu odluku doneti Savet ministara EU.\nAli postupak je složen i, objasnila je portparolka LIBE, sistem bi mogao stupiti na snagu za najmanje dve godine, verovatno tek početkom 2020.\nU elektronskom formularu kojim će se tražiti odobrenje, pored ličnih i podataka o pasošu, građani će morati da navedu i adresu boravišta u Uniji, tamošnji kontakt i zemlju ulaska u EU.\nTakođe će morati da "vlasti EU obaveste o tome da li su bili osuđivani za ozbiljne kriminalne prekršaje (terorizam, seksualnu eksploataciju dece, trgovinu ljudima ili drogom, ubistva i silovanja), kao i o boravku u specifičnoj zoni sukoba ili odluci da napuste neku zemlju i to sve za poslednjih deset godina".\nU obrazloženju predloga se podvlači da će "ovaj sistem omogućiti ranu proveru putnika kojima nije potrebna viza i onima za koje se ustanovi da za EU predstavljaju opasnost kad je reč o bezbednosti, ilegalnoj imigraciji ili pretnji epidemijskih bolesti, odobrenje će biti uskraćeno".\n"Ako tražiocu odobrenje bude odbijeno, biće obavešten o razlozima, a imaće pravo žalbe i preko suda", stoji u predlogu.


DODATNI ANTI-KRIZNI PAKET U KOMŠILUKU: Još 971 milion evra za socijalne mere i podršku ekonomiji! | Happy BSC portal\nOtprilike 1,2 milijarde leva (613,5 miliona evra) od ukupnog iznosa biće iskorišćeno za finansiranje socijalnih mera, dok će 731 milion leva (264,5 miliona evra) otići na podršku ekonomiji, naveo je Borisov u video poruci objavljenoj na njegovom Fejsbuk nalogu, prenosi portal SeeNews.\nSredstva namenjena socijalnim merama pokriće 30 odsto veće troškove osoblja angažovanog na ograničavanju širenja korona virusa, zatim povećanje subvencija za bolnice i isplate zdravstvenog osiguranja.\nVlada će takođe izdvojiti ukupno 318 miliona leva (162,6 miliona evra) za isplatu dodatka na penzije od 50 leva (25,5 evra) u naredna tri meseca.\nMinistarstvo regionalnog razvoja dobiće 355 miliona leva (181,5 miliona evra) za projekte putne infrastrukture, dok će 9,5 miliona leva (4,8 miliona evra) biti namenjeno Ministarstvu ekonomije za promociju stranih investicija u zemlji.\nBorisov je poručio da vlada ne planira da aplicira kod međunarodnih finansijskih institucija za dobijanje kredita za finansiranje mera ublažavanja posledica krize, već će mere finansirati iz fiskalne rezerve.\nBugarska je ranije ovog meseca odlučila da produži vanredne mere uvedene zbog pandemije korona virusa za još dve nedelje, do kraja jula.\nZaključno sa jučerašnjim danom, broj potvrđenih slučajeva obolelih od Kovida-19 u toj zemlji iznosio je 10.427, uključujući 340 smrtnih slučajeva i 5.355 izlečenih pacijenata.\nPREKO APLIKACIJE PRIJAVLJENO 37.000 SEZONSKIH RADNIKA: U budžet ušlo 3,3 miliona evra!\nCEAS se oglasio povodom tvrdnji medija da je provera novčanih transakcija NVO ugrožavanje SLOBODA!


Poljoprivrednicima od ove godine podsticaji za elektrifikaciju polja – Portal NAŠE SELO\nPosted on March 13, 2020 March 20, 2020 Author Sonja Cvetković\tComment(0)\nMinistarstvo poljoprivrede, šumarstva i vodoprivrede, donelo je Pravilnik o podsticajima za investicije u fizičku imovinu poljoprivrednog gazdinstva za elektrifikaciju polja.\nOvim pravilnikom bliže se propisuju uslovi i način ostvarivanja prava na podsticaje, obrasci zahteva, kao i maksimalni iznos podsticaja po korisniku.\nPredmet podsticaja su prihvatljivi troškovi investicije za elektrifikaciju polja. U ove troškove ubrajaju se: nabavka kablova i ostale prateće opreme, priprema terena i priključak na elektro mrežu.\nPravo na podsticaje ostvaruju lica koja su upisana u Registar poljoprivrednih gazdinstava i nalaze se u aktivnom statusu, i to: fizička lica nosioci komercijalnog porodičnog poljoprivrednog gazdinstva, preduzetnici, privredna društva i zemljoradničke zadruge koje imaju najmanje pet članova zadruge koji su upisani u Registar kao nosioci ili članovi pet različitih komercijalnih porodičnih poljoprivrednih gazdinstava u aktivnom statusu.\nPodsticaji se utvrđuju u procentualnom iznosu od vrednosti prihvatljive investicije u skladu sa zakonom kojim se uređuju podsticaji u poljoprivredi i ruralnom razvoju, odnosno posebnim propisom kojim se uređuje raspodela podsticaja u poljoprivredi i ruralnom razvoju.\nAko je korisnik podsticaja sam izvršio uvoz predmeta investicije, vrednost prihvatljive investicije predstavlja statistička vrednost robe u dinarima utvrđena u jedinstvenoj carinskoj ispravi.\nJavni poziv za podnošenje zahteva za odobravanje podsticaja za investicije u fizičku imovinu poljoprivrednog gazdinstva za elektrifikaciju polja raspisuje Uprava za agrarna plaćanja.\n18 septembar, 2020 Crna Gora je započela proces zaštite domaćih proizvoda, tako da je određeni broj brendova već obuhvaćen strogim pravilima zaštite i dobijene su prve robne marke. “Polimska šljivovica” je jedan od domaćih proizvoda čija zaštita je započeta U želji da svoje standarde poslednjih decenija uskladi s onima u Evropskoj uniji, poljoprivreda u Crnoj Gori […]\nSRBIJA će i ove godine imati dovoljno raketa za protivgradnu odbranu, jer očekujemo da će njihov broj biti na prošlogodišnjem nivou, izjavio je danas direktor Republičkog hidrometeorološkog zavoda Srbije Jugoslav Nikolić. “Prošle godine smo ispalili 10.558 raketa, od 19.000 koliko smo imali na raspolaganju. Raketa imamo dovoljno, imaćemo ih i ove godine. Raspisali smo tender […]\nKWS hibridi u Lozni sejani 20 jula – prinosi odlični\nPosted on March 24, 2021 March 26, 2021 Author Sonja Cvetković


Potpredsednik Vlade Republike Srbije i ministar unutrašnjih poslova dr Nebojša Stefanović i predsednik Državnog komiteta za sudsko veštačenje Republike Belorusije Andrej Šved potpisali su danas u Beogradu Sporazum o saradnji u oblasti forenzičke delatnosti.\n„Potpisani sporazum omogućiće razmenu podataka iz oblasti forenzike između Ministarstva unutrašnjih poslova Republike Srbije i Državnog komiteta Belorusije, što će doprineti efikasnijem sprovođenju forenzičkih analiza“, rekao je Stefanović po potpisivanju sporazuma.\nPrema njegovim rečima, tema sastanka bila je i razmena znanja i iskustava eksperata dve zemlje iz oblasti forenzike.\n„Stalna razmena znanja i iskustava važna je za Republiku Srbiju. Razgovarali smo o zajedničkom radu eksperata dve zemlje i mi smo raspoloženi da ugostimo eksperte iz Belorusije koji će sa našim stručnjacima razmeniti znanja. Hoćemo da takavu vrstu saradnje uspostavimo kao stalnu“, naveo je Stefanović.\nPotpredsednik Vlade je istakao da su odnosi između Srbije i Belorusije prijateljski i da saradnja između dve države, u prethodnih nekoliko godina, jača kako na političkom, tako i na ekonomskom i bezbednosnom polju.\n„Za Srbiju, a posebno za Ministarstvo unutrašnjih poslova nastavak te saradnje je veoma važan“, rekao je Stefanović i dodao da je tokom posete Belorusiji bio impresioniran profesionalizmom pripadnika Državnog komiteta i Ministarstva unutrašnjih poslova te zemlje.\nStefanović se zahvalio delegaciji Državnog komiteta i njenom predsedniku Švedu na poseti i iskazanoj spremnosti da zajedničkim radom gradimo bolju i sigurniju budućnost za građane Srbije i Belorusije.\nPredsednik Državnog komiteta za sudsko veštačenje Belorusije Šved istakao je da je potpisani Sporazum važan za tu instituciju, koja je, kako je naveo, spremna da srpskoj policiji pruži svaku vrstu pomoći u borbi protiv organizovanog i svih drugih vidova kriminala.\n„Na sastanku smo dogovorili zajednički plan delovanja. Uveren sam da ćemo sve modalitete saradnje i projekte o kojima smo danas razgovarali moći da realizujemo“, rekao je Šved.


Čović: Opstanak koalicije na nivou BiH na prekretnici – dijalogin.tv\nČović: Opstanak koalicije na nivou BiH na prekretnici\nPredsjednik HDZ-a BiH Dragan Čović izrazio je bojazan da je opstanak aktuelne koalicije u vlasti u BiH na prekretnici.\n“Najbolje je da jedni drugima kažemo u oči – ako želimo biti u vlasti da onda radimo, a ako ne želimo da onda kažemo da je to tako. Nadam se da se to neće desiti, ali bojim se da smo na prekretnici kada je riječ o tim stvarima”, rekao je Čović.\nOn podsjeća da se stranački lideri mjesecima sastaju, ali da se svaki put iznova samo konstatuje da se dogovori ne poštuju, što se odražava na sveukupnu situaciju i odnose u BiH.\n“Koliko god aktuelna koalicija u vlasti u BiH nema alternativu ne vidim nijedan razlog da stanovnike BiH maltretiramo time što se nadmudrujemo o nekim odlukama, i već naredne sedmice informisaću svoje stranačko tijelo, a onda i javnost, o našim narednim potezima”, rekao je Čović, koji je i hrvatski član Predsjedništva BiH.\nČović je u izjavi za “Dnevni avaz” najavio da će, nakon ovosedmičnog susreta sa liderom SBB-a Fahrudinom Radončićem, više susreta sa predsjednikom SDA Bakirom Izetbegovićem, naredne sedmice HDZ BiH imati sastanke i sa SDA, SDS-om i PDP-om, i to na nivou stranačkih delegacija.\nKošarac: Neprihvatljivo podaničko ponašanje predstavnika Bošnjaka prema vlastima u Ankari


I Twitter zainteresovan za kupovinu aplikacije TikTok - Vijesti | Radio Televizija Budva - Budva Crna Gora\nRadio Budva Live: Taylor Swift - cardigan\nVrijeme u Budvi: 16°C\nI Twitter zainteresovan za kupovinu aplikacije TikTok\nU trku za kupovinu američkog tržišta aplikacije za dijeljenje video sadržaja TikTok uključio se i Twitter, potvrđeno je Rojtersu, ali finansijski stručnjaci sumnjaju da će ta kompanija moći da obezbijedi novac.\nOni ističu da je malo vjerovatno da bi Twitter u toj trci mogao da pobijedi korporaciju kakva je Microsoft i da sa kineskom kompanijom Bytedance zaključi sporazum do 15. septembra, kada će Tiktoku, po nalogu predsjednika SAD Donalda Trampa, biti zabranjen rad u Americi.\nInformaciju da su Twitter i TikTok počeli preliminarne pregovore, ali da Microsoft i dalje ima veće šanse da preuzme američke operacije te aplikacije, prenio je i Vol strit žurnal.\nTržišna vrijednost Tvitera je oko 30 milijardi dolara, a otprilike toliko će kompaniji Bytedance morati da se plati za preuzimanje američkog tržišta, što znači da bi Twitter morao da pronađe dodatni novac da bi realizovao tu transakciju.\n“Twitter će imati težak zadatak da sakupi dovoljno novca za kupovinu američkih akcija TikToka, jer nema dovoljno kapaciteta za pozajmljivanje”, rekao je Rojtersu profesor Univerziteta u Mičigenu Erik Gordon.\nTikTok, Bytedance i Twitter odbili su za Rojters da komentarišu ove navode.\nTramp je prije nekoliko dana rekao da će podržati napore Majkrosofta da kupi američke operacije Tiktoka, ukoliko vlada SAD bude imala “znatan dio” koristi od toga, ali je ponovio da će od 15. septemba zabraniti tu aplikaciju u Americi ako do tada ne bude završena kupovina.\nMicrosoft je danas saopštio da je cilj kompanje da do sredine septembra zaključi sporazum sa kineskom kompanijom Bytedance, navodi Rojters.\nTikTok "pao" na drugo mjesto najpopularnijih aplikacija\nOdgovornim novinarstvom protiv šunda na društvenim mrežama\nZabranu izlaska prekršila 31 osoba\nPojedini radnici Twittera se neće vraćati na posao\nPronađi macu na polici\nInstagram se sve češće koristi kao izvor vijesti, prijeti da potisne Twitter\n(FOTO) Sudar motora i taksi vozila na Obilaznici\nNije bilo pokušaja otmice djeteta u Budvi\n(VIDEO) Bura u Budvi\nVeifikovani mandati novom odborničkom sazivu u SO Budva\nRadović izabran za predsjednika Skupštine opštine Budva\nRadović za utorak zakazao sjednicu po hitnom postupku\nDPS Budva: Ulaskom u vlast nećete se spasiti krivične odgovornosti\nZa predsjednika Odbora za izbor i imenovanja izabaran Mladen Mikijelj\nPomoć za Dragana, dvogodišnjeg borca za život iz Budve\nSavjet roditelja SMŠ "Danilo Kiš": Sjutra potpisivanje peticije za pohađanje nastave\nGvozdenović: Radulović itekako ima o čemu da brine\nKo kaže da su Škoti škrti: Za 8 godina potrošio 44 miliona eura dobitka na lutriji\nOtkrivena nova planeta na kojoj godina traje samo 19 sati?\nU Crnoj Gori najviše aktivno oboljelih na 100 hiljada stanovnika\nPotpisivanje peticije za pohađanje nastave još naredna dva dana\nČitaoci šalju: Skoro svakodnevno nepropisno parkiranje\nFIFA 21 neće imati besplatnu demo verziju\nSingapur, Helsinki i Cirih najpametniji gradovi\nVrijednost Tesle pala za 50 milijardi dolara zbog jedne izjave Ilona Maska


Koncert KOIKOI večeras u Domu omladine - Rebelgrade\nKoncert KOIKOI večeras u Domu omladine\nPočetna » Kultura » Muzika » Koncert KOIKOI večeras u Domu omladine\nUoči koncerta: KOIKOI predstavlja novi spot i remix\nOvo je jedinstvena prilika za sve ljubitelje domaće indi rok/pop scene širom Balkana da prisustvuju originalnom audio-vizuelnom performansu koji bend priprema za svoju publiku. Nesvakidašnji koncert predstavlja veliki iskorak i obeležiće novu fazu u razvoju benda, koji će prvi put izaći iz okvira klupske svirke i prikazati se u svom punom sjaju.\nKOIKOI je sveže ime na šarenolikoj i razigranoj beogradskoj muzičkoj sceni. Publici se prvi put predstavio 2019. godine na kompilaciji Hali Gali – platformi, koja udružuje novu generaciju muzičara i publike neopterećenih pripadnošču pojedinačnim muzičkim žanrovima.\nKOIKOI su Marko Grabež, Ivana Miljković, Emilija Đorđević i Ivan Pavlović Gizmo – kreativci iz različitih vetrova lokalne scene sa jasnim zajedničkim ciljem stvaranja kvalitetnog indi roka/popa, sa kojim odlučno popunjavaju prazninu među raskošem mainstreama i intimom andergraunda, koja na čitavoj balkanskoj muzičkoj sceni predugo postoji. U početku 2021. godine KOIKOI postaju novi član porodice Mr. Moonleeja, a rezultat je debitantski album ‘Pozivi u stranu’, koji će pisati istoriju indi–rok muzike u regionu.\nUlaznice će se naći u prodaji od petka, 25. marta, a najbržih 50 fanova će imati prilike da sve do nedelje, 27. marta dođu do kompleta od dve ulaznice po promotivnoj ceni od samo 1.000 dinara.


Wellerman (Nathan Evans) - Portal 105.rs\nNaslovna Zabava Muzika Wellerman (Nathan Evans)\nAko ne volite "modernu" muziku, šta kažete na pesmu sa sredine 18. veka?\nČesto novi, stari, poznati i manje poznati muzičari i kompozitori inspiraciju traže u starijim hitovima ili manje poznatim numerama. Igranje sa ritmom, melodijom, tekstom starih naslova je uobičajna praksa u svetu moderne muzike, pa čak i pozajmljivanje melodija klasičnih dela nije neobično (Pahelbelov “Kanon u D duru” je najviše eksploatisano delo u popularnoj muzici). Ali, na početku 2021. svet muzike je doživeo jednu anomaliju – na svetskim top listama, pri i ubrzo na samom vrhu, našla se pesma novozelandskih kitolovaca nastala 1860-ih pod nazivom Wellerman.\nMalo istorije – braća Jozef Bruks, Džordž i Edvard Velermen 1831. godine biće prvi i dugo godina jedini trgovci koji će kupovati i prodavati robu od jednog do drugog kraja Novog Zelanda, i biće zbog toga veoma popularni kod lokalnih mornara i posebno kitolovaca. Toliko, da će im spevati pesmu “Soon may the Wellerman come” u kojoj će opisati svoje muke na otvorenom moru, opasnosti lova na kitove, i nestrpljivo iščekivanje dostave šećera, čaja i ruma koji će im makar malo olakšati živote.\nZvanično, note za ovu pesmu biće odštampane stotinak godina kasnije, i prvi zvanični snimci izvođača i bendova počeće da se pojavljuju nedugo zatim. Ipak, tek 2018. engleski a capela sastav The Longest Johns otpevaće i objaviti ovu numeru na albumu “Between wind and water”, sa malo uspeha, sve dok je u svojoj varijanti nije na TikToku snimio mladi škotski ljubitelj mornarskih melodija Nejtan Ivens, koji će pokrenuti lavinu obrada i varijacija ostalih korisnika ove društvene mreže, a žanr će dobiti i naziv ShantyTok. Kako to već biva, The Longest Johns se potpuno neočekivano pojavljuju na najbitnijoj top listi Ujedinjenog Kraljevstva Top40, a sa njihovom ubrzo i modernija varijanta, koja je u međuvremenu dobila i dens verziju. Pevački sastav u januaru 2021. potpisuje ozbiljan ugovor sa Universal/Decca izdavačem, a Nejtan napušta svoj posao u lokalnoj pošti i posvećuje se muzičkoj karijeri. U trenutku pisanja ovog teksta, “Wellerman (220 KID & Billen Ted Remix)” provodi već 9. nedelju na samom vrhu Top40 liste najprodavanijih singlova.\nUredništvo se nada da će ovaj talas mornarskih pesama nastaviti da zapljuskuje obale sveta moderne muzike i u narednim godinama.


Izjave predsjednika Republike Srpske Milorada Dodika “kojim pokušava osporiti državnost Bosne i Hercegovine i krivotvoriti stvarni status entiteta Republika Srpska, predstavljaju opasan pristup prizivanja neustavnog i nezakonitog djelovanja”, rekao je predsjedavajući Vijeća ministara BiH Denis Zvizdić povodom jučerašnjih izjava Dodika na otvaranju Poliklinike u Istočnom Sarajevu kada je “RS nazvao državom”, saopćilo je Vijeće.\nDodao je da je Dodik jučerašnju manifestaciju iskoristio da “pošalje negativne i radikalne poruke, od kojih niko neće imati koristi, a ponajmanje građani kojima se obratio”.\n“Dodikov pokušaj da predizbornu kampanju za člana Predsjedništva BiH, kao najviše državne institucije, započne negiranjem države Bosne i Hercegovine, još jednom pokazuje hipokriziju njegovog vlastitog političkog stava i predstavlja još jedan u nizu blijedih pokušaja da na ‘toplom režimu’ održi opsjenu o nepostojećem ‘državnom’ statusu RS-a”, rekao je Zvizdić.\nPozvao se na riječi njemačke političke teoretičarke Hannah Arendt koja je rekla: “Ukoliko neko ko se u vezi sa nekom temom stalno bavi demagogijom postiže određeni uspjeh, utoliko je vjerovatnije da će postati žrtvom svojih vlastitih izmišljotina”.\n“Zato podsjećam Dodika da je Dejtonski mirovni sporazum, za čije se dosljedno poštivanje upravo on javno zalaže, potvrdio kontinuitet državnosti BiH i da Republika Srpska, kao jedan od dva entiteta, nema, niti će ikada imati državne atribucije. Na ukupnoj povrsini od 51.197 kilometara kvadratnih, postoji i postojaće samo jedna država, a to je Bosna i Hercegovina sa svojim punim suverenitetom, teritorijalnim integritetom i međunarodno-pravnim subjektivitetom”, poručio je Zvizdić i dodao da su ovakve i slične “zapaljive” izjave, pa makar bile i u dnevnopolitičke svrhe, “opasne i štetne po unutarnje odnose u BiH, jer nas vraćaju unazad kada cijeli svijet od BiH očekuje da se nastavi kretati naprijed”.\nDržava Bosna i Hercegovina, smatra Zvizdić, posljednjih godina na evropskom putu napravila je značajan iskorak i to su prepoznali svi relevantni međunarodni faktori, “ali nažalost ne i pojedini domaći političari poput Dodika, koji u nedostatku svježih ideja i programa, nude samo retrogradnu političku retoriku”.\nPrevious Bosnalijek ostvario rekordnih 107 miliona KM prihoda na inozemnim tržištima\nNext Stari grad Srebrenik – historijsko područje


Utvrđena minimalna akciza za cigarete za 2015. godinu |\nUtvrđena minimalna akciza za cigarete za 2015. godinu\nPrema ovoj odluci, poreski obveznici i druge osobe koje se bave prometom cigareta dužni su popisati zalihe cigareta na dan 1. januar 2015. godine, obilježene akciznim markicama izdatim od 1.januara 2010. do 31.decembra 2014. godine i popisne liste dostaviti nadležnom regionalnom centru UIO do 10. januara 2015. godine.\nNa osnovu ove odluke, od 1. januara 2015. godine akciza na duvan za pušenje utvrđuje se u visini od 80 odsto minimalne akcize, odnosno 79.60 KM po kilogramu, saopćeno je nakon sjednice.\nUpravni odbor UIO usvojio je ovu odluku u skladu sa Zakonom o akcizama u BiH i evropskim direktivama koje se odnose na ovu oblast.\nNa današnjoj sjednici UO UIO donio je Odluku o količinama dizel goriva na koje se ne plaća putarina za 2015. godinu, a oslobođeni plaćanja bit će rudnici i željeznička preduzeća, koja koriste ovo gorivo u proizvodnji, a za koje su saglasnost dale entitetske vlade.\nTakođer, data je i saglasnost za izradu idejnog projekta izgradnje graničnog prijelaza Bratunac – Ljubovija, a na osnovu pokretanja inicijative za sklapanje međudržavnog ugovora između BiH i Srbije o otvaranju novog graničnog prijelaza.


Poslovni web portal "eKapija" drugi put za redom dodeljuje nagradu "Aurea" za naj-investiciju\nPoslovni web portal “eKapija” drugi put za redom dodeljuje nagradu “Aurea” za naj-investiciju – Personal magazin\nPoslovni web portal “eKapija” drugi put za redom dodeljuje nagradu “Aurea” za naj-investiciju\nPoslovni portal “eKapija” (www.ekapija.com) drugi put za redom dodeljuje nagradu “Aurea” za naj investicijugodine. Posetioci sajta mogu do 11. februara 2010. da predlože projekte za nominaciju nagrade “Aurea 2010“. Uslov za…\nPoslovni portal “eKapija” (www.ekapija.com) drugi put za redom dodeljuje nagradu “Aurea” za naj investicijugodine.\nPosetioci sajta mogu do 11. februara 2010. da predlože projekte za nominaciju nagrade “Aurea 2010“. Uslov za predlaganje potencijalnih nominacija jeste da je investicija realizovana u 2009. godini, i da ispunjava tri kriterijuma: inovativnost, finansijska isplativost i društvena korisnost.\nKlikom na link ( http://www.ekapija.com/website/sr/aurea/2010/ ) ili baner na portalu i u “eKapija” biltenu, dostavite nam vaše ideje!\nUkoliko imate interesantan predlog, a niste korisnik portala “eKapija”, možete se lako i jednostavno registrovati za probno korišćenje http://www.ekapija.com/website/sr/register.php i predložiti nam potencijalnu nominaciju za nagradu “Aurea 2010”.\nPosle 11. februara organizatori će napraviti uži izbor i zvanično nominovati projekate, čiji će predstavnici biti kontaktirani radi nastavka takmičenja za nagradu “Aurea 2010”.\nŠestočlani žiri, sastavljen od stručnjaka iz raznih privrednih oblasti, dodeljuje nagradu investiciji koja kumulativno ispunjava sva tri propisana kriterijuma. Takođe, čitaoci portala “eKapija” imaju mogućnost da glasaju za jednu od nominovanih investicija, čime postaju sedmi ravnopravni član žirija.\nZa detaljnije informacije, pogledajte kako je protekla dodela nagrade “Aurea 2009”\n( http://www.ekapija.com/website/sr/aurea/2009/index.php )\nPoslovni web portal “eKapija” drugi put za redom dodeljuje nagradu “Aurea” za naj-investiciju was last modified: February 2nd, 2010 by Redakcija\nAureaAurea 2010Ekapijainvesticijenaj-investicijaWeb portal


Početna / vesti / projekti / OŠ „VOJVODA MIŠIĆ” PECKA: Ivestitori na licu mesta\nOsnovnu školu „Vojvoda Mišić” u Peckoj, koja je predviđena za revitalizaciju u prvoj grupi objekata u prvoj fazi projekta „Energetska efikasnost u javnim zgradama” posetili su predstavnici Ministarstva prosvete Republike Srbije, nemačke razvojne KFW banke i opštine Osečina.\nRazlog posete bio je da se investitori pre početka građevinskih poslova bolje upoznaju sa radom škole, kao i sa njenom saradnjom sa lokalnom samoupravom. Posle toga, javnosti je saopšteno da se očekuje da će realizacija koja podrazumeva obimne radove na školskim objektima početi uskoro, već u toku marta meseca ove godine.\n– Predviđena je opsežna rekonstrukcija škole i ostvarenje višegodišnje želje prosvetnih radnika i đaka, odnosno meštana Pecke i ostalih naselja koja gravitiraju ka ovom drugom opštinskom centru, kao i čitave naše lokalne zajednice. Ukupna vrednost projekta je 63 miliona, dok je učešće opštine u tome praktično simbolično, samo – 6,3 miliona dinara! – izjavio je Nenad Stevanović, predsednik Opštine Osečina.\nPrethodna: STRATEŠKO PLANIRANJE: Program razvoja sporta\nSledeća: ZAKAZANA SEDNICA SO: Nema prekobrojnih u javnom sektoru


Bihać: U nastavku akcije "Sova" uhapšena još jedna osoba i pronađen laboratorij za uzgoj kanabisa - mojusk.ba\nU nastavku operativne policijske akcije kodnog naziva “Sova”, policijski službenici Sektora kriminalističke policije MUP-a USK lišili su slobode još jednu osobu u Bihaću, te pronašli laboratorij za uzgoj kanabisa.\nPrema podacima MUP-a USK, policijski službenici Sektora kriminalističke policije došli su do operativnih saznanja da se u ulici Bihaćkih branilaca nalazi laboratorij za kontrolirani uzgoj kanabisa.\nPo naredbi za pretres Općinskog suda u Bihaću i pod nadzorom Kantonalnog tužilaštva u Bihaću, u istoj ulici izvršen je pretres stana koje koristi T. I. (1984.) iz Bihaća.\n“Tom prilikom pronađen je laboratorij za kontrolirani uzgoj kanabisa te sedam paketa okruglog oblika, oblijepljeni PVC najlonom u kojima se nalazila suha biljna materija, zelene boje i neutvrđene količine, koja svojim izgledom asocira na kanabis”, kazao je za Klix.ba Bahrudin Dželalagić, portparol MUP-a USK.\nU toku je dalja kriminalistička istraga u ovom predmetu, a zbog postojanja osnova sumnje u izvršenje krivičnog djela ‘Neovlaštena proizvodnja i stavljanje u promet opojnih droga’, T. I. je lišen slobode.\nPodsjećamo, u jučer započetoj akciji “Sova” uhapšeno je osam osoba na prostoru Bihaća zbog neovlaštene proizvodnje i prodaje opojnih droga.\nIzvršeni su i pretresi nekoliko stambenih objekata te je pronađena veća količina kanabisa.\nVozio bez položenog vozačkog i “skupio” 10.578 KM kazni!


IZVEŠTAJ SAD O SRBIJI: Malo hvale, malo kude - Informer\nVlada Srbije ulaže napore da spreči trgovinu ljudima i zbog toga je Srbija napredovala u odnosu na prethodni period, navodi se u izveštaju Stejt depratmenta\nIzveštaj o trgovini ljudima je, inače, objavljen u četvrtak u Vašingtonu.\nU izveštaju se navodi da je srpska vlada radila na konsolidaciji pravosuđa kada je reč o krivičnom delu trgovine ljudima i da je formirala Kancelariju nacionalnog koordinatora.\n- Usvojena je i strategija u borbi protiv trgovine ljudima kao i akcioni plan, a za njegovu primenu izdvojeno je oko osam miliona dinara. Ponovo je uspostavljeni Savet za borbu protiv trgovine ljudima koji se sastaje najmanje dvaput godišnje - istakao je Stejt department.\nU izveštaju se ukazuje da još nisu ustanovljene procedure za identifikaciju žrtava, kao i mehanizmi podrške žrtvama. I broj sudskih presuda za krivično delo trgovine ljudima petu godinu zaredom opada, navodi se u izveštaju, prenosi Glas Amerike.\nNavodi se i da žrtvama treba pružiti zaštitu pri svedočenju na sudu, kako bi se eliminisala zastrašivanja i ponovne traume, a savetuje se i obučavanje istražitelja, tužilaca i sudija da slučajeve posmatraju iz perspektive žrtve.\nU preporukama se ističe i da treba pojačati napore na identifikaciji žrtava trgovine ljudima medju migrantima i tražiocima azila, kao i decom koja prose na ulici. Srbija je, zaključuje se, nije više u grupi koja zahteva dodatno praćenje.\nU delu izveštaja koji se odnosi na Kosovo, navodi se da vlada u Prištini ne ispunjava minimum standarda za eliminaciju trgovine ljudima, ali ulaže napore da to promeni.\nIstiče se da kosovska vlada nije ispunila ključne standarde: sudije izriču blage kazne osuđenima za trafiking, tužioci nastavljaju da označavaju slučajeve trafikinga kao manja krivična dela, dok je vlada smanjila finansiranje skloništa koja obezbedjuje nevladin sektor i nema stabilan izvor finansiranja NVO koje obezbedjuju podršku žrtvama.\nSAD Srbija izveštaj Stejt department\n08:56 Politika 1\nI sta mi imamo od toga opet jedno veliko nista


Lider nemačkih demohrišćana Merc posetio Ukrajinu\nTanjug 3. maja 2022. 22:13\nKIJEV – Lider nemačke opozicione Hrišćansko-demokratske unije (CDU) Fridrih Merc sastao se danas u Kijevu sa predsednikom Ukrajine Volodimirom Zelenskim i posetio razrušeni grad Irpin, prenosi Rojters.\nMerc, lider nemačkih demohrišćana koji su izgubili vlast na izborima u septembru prošle godine, rekao je da će izvestiti kancelara Olafa Šolca o svom putovanju u Ukrajinu.\nMerc je obišao bombardovani grad Irpin pre nego što se uputio u obližnji Kijev na razgovore sa ukrajinskim predsednikom, navodi britanska agencija.\n„Ovo nisu slike koje zaboravljate u žurbi. Nije dovoljno to videti na televiziji: morate to videti i lično da biste razumeli razmere ove tragedije“, saopštio je Merc u Irpinu.\nNemačka je među najvećim dobavljačima oružja za Ukrajinu, ali je Berlin kritikovan zbog oklevanja pre nego što je pristao da pošalje teško naoružanje i zbog ranije podrške dijalogu sa ruskim predsednikom Vladimirom Putinom.\nMerc je jedan od glasnijih kritičara ovakvih poteza koalicione vlade predvođene Socijaldemokratama (SPD), pre nego što je konačno saopštila da će Kijevu poslati tenkove opremljene protivavionskim topovima, navodi Rojters.\nNemački kancelar Šolc je u ponedeljak saopštio da ne planira da poseti Kijev, nakon što se odustalo od planiranog putovanja nemačkog predsednika Franka-Valtera Štajnmajera zbog prigovora Ukrajine.\nŠtajnmajer je nepopularan u Kijevu pošto je tamo povezivan sa ranijom nemačkom politikom, bliskih trgovinskih i drugih veza sa Rusijom i Putinom, navodi Rojters.


http://www.opstinakotor.org - Okrugli sto „Lokalna uprava i NVO saradnja, potencijali, mogućnosti i potrebe“\nLokalni akcioni plan inkluzije RAE populacije u Opštini Kotor Lokalni plan akcije za djecu (LPAD) za opštinu Kotor Naslovna Okrugli sto „Lokalna uprava i NVO saradnja, potencijali, mogućnosti i potrebe“\tU okviru Evropske sedmice lokalne demokratije, danas je održan okrugli sto pod nazivom „Lokalna uprava i NVO saradnja, potencijali, mogućnosti i potrebe“ . Tema okruglog stola bila je promocija i sardnja lokalne uprave i civilnog sektora u Opštini Kotor u poslednjih 10 godina.\nBilo je riječi o unaprijeđenju sardanje kroz dijalog, kako i na koji način iskoristiti potencijale civilnog sektora u oblastima gdije je to potrebno za razvoj lokalne zajednice. Prilikom otvaranje okruglog stola predsjednica je saopštila da je na putu ostvarivanja transparentne lokalne uprave važna sardnja i dobra komunikacija sa civilnim sektorom. Ovaj vid sardnje, lokalne uprave i civilnog sektora treba da postane praksa, kako bi oba subijekta u međusobnoj komunikaciji i sardnji doprinijela razvoj lokalne zajednice. Pored okruglog stola u okviru Evropske sedmice lokalne demokratije sinoć je u Gradskoj galeriji priređena izložba dječijih rlikovnih radova učenika O.Š. sa područja Opštine Kotor pod nazivom „Različitosti nas spajaju“.


Od utorka, 7. aprila, u prodaji je novi broj Čačanskih novina u kojima, između ostalog, možete pročitati:\nGospodar Vučić ne žali ni energije, ni truda ni vremena kako bi rešio svaki i najmanji problem. On je tu kada treba spasavati zavejane iz smetova ili poplavljene iz nabujalih reka. On je taj koji je, za razliku od žutog ološa i palamuda taj za koga ništa nije nemoguće kada su u pitanju njegovi voljeni Srbistanci. Drugim rečima gospodara Vučića je pre osam godina Srbistancima poslao sam svevišnji. Sa čim oni malobrojni mrzitelji sopstvenog naroda, domaći izdajnici i strani plaćenici nikako da se pomire.\nVučićev predizoorni paket\nIma, doduše, u ovom paketu podrške jedna „kvaka“ u tipičnom Vučićevom maniru. Naime, u njegovu ukupnu vrednost uračunate su i dve milijarde evra bankarskih kredita, za koje }e se država pojaviti kao garant. Kolika će biti državna garancija još nije poznato. Ako ona bude oko 25 odsto visine kredita, to znači da će država angažovati svega oko 500 miliona evra sopstvenih sredstava. A to dalje praktično znači da državni paket vredi ili da državna sredstva u ukupnom paketu od oko pet milijardi, učestvuju sa oko 3,5 milijardi evra.\nZanimljivosti iz istorije Čačka\nSve čačanske epidemije kroz istoriju (2)\nIstoričar – arhivski savetnik Goran Davidović, u autorskom tekstu podseća na sve epidemije zaraznih bolesti koje su zadesile naš grad, sa osvrtima na prve lekare.


Predstavljamo vam: Zanotta, Biomega, Wilkhahn i Viabizzuno – CLUBBING.RS\nPredstavljamo vam: Zanotta, Biomega, Wilkhahn i Viabizzuno\nApril 29, 2010 • No Comments •Kultura\nSmart Brands je završni panel prvog dana konferencije. Na ovoj jedinstvenoj sesiji četiri poznate evropske kompanije koje se odlikuju pre svega kreativnošću i inovativnošću (Zanotta, Biomega, Wilkhahn i Viabizzuno), predstaviće svoje poslovne studije slučaja i objasniti procese uspostavljanja svojih uspešnih brendova.\nOva izuzetna predavanja posebno će koristiti predstavnicima privrednog sektora, budući da će iz prve ruke moći da nauče o procesu uspešnog upravljanja brendom sa svetskom strategijom, ali i mladim profesionalcima i studentima iz oblasti kreativnih industrija.\nOsim uz dnevne karte, prisustvo na ovom panelu moguće je kao novitet i uz pojedinačnu popodnevnu kartu za “smart brands” za svega 30€, zahvaljujući partnerstvu sa Privrednom Komorom Srbije.\nGIANLUCA BORGESI / ZANOTTA\nZanotta je jedan od priznatih lidera u italijanskom industrijskom dizajnu. Ovu kompaniju vodi njen osnivač, Aurelio Zanotta. Zanotta kao objašnjenje svog uspeha navodi da je moguće stvoriti i profit i kulturu u isto vreme. Međunarodno priznati arhitekte i dizajneri uvek su bili pozivani da kreiraju proizvode za Zanottu, a neki od njih su Achille Castiglioni, Gae Aulenti, Marco Zanuso i mnogi drugi.\nU okviru kolekcije “Zanotta Edizioni”, čija je proizvodnja započeta 1989, izrađeni su fantastični komadi nameštaja koji se mogu smatrati delima primenjene umetnosti i zbog ograničene proizvodnje njihova vrednost će se povećavati tokom vremena.\nMnoge kreacije su nagrađivane i pominjane u knjigama istorije dizajna i prikazane u velikim svetskim muzejima (MoMA i Metropolitan muzej u Njujorku, Žorž Pompidu centar u Parizu, Muzej dizajna u Londonu, itd).\nNa ovogodišnjoj Beogradskoj nedelji dizajna, kompaniju Zanotta predstavljaće direktor marketinga i komunikacija, arhitekta Gianluca Borgesi.\nJENS MARTIN SKIBSTED / BIOMEGA\nBiomega je prva kompanija koja je bicikl prepoznala kao raskošan komad dizajna – nameštaj za kretanje – što bi moglo da izazove potpuni preokret u današnjim urbanim sredinama.\nSasvim novi koncept bicikala: Jens-Martin Skibsted\nJens-Martin Skibsted, dizajner izuzetne međunarodne reputacije, osnovao je svoju kompaniju i razvio Biomega bicikle. Budući da nedvosmisleno odražava Dansku, Biomega predstavlja snažnu internacionalizaciju danske navike i iskustva u vožnji bicikli.\nWilkhahn, međunarodno priznati proizvođač kancelarijskog nameštaja, decenijama predstavlja simbol kvaliteta pod oznakom “dizajnirano i napravljeno u Nemačkoj”.\nIzrađivali su drvene stolice i nameštaj sve do 1950, kada je kompanija počela da stvara sopstveni dizajnerski jezik, spajajući povećanu funkcionalnost i održiviji dizajn.\nMeđunarodno priznat nemački brend: Wilkhahn\nWilkhahn ima vodeću ulogu i na polju brojnih inovacija koje su dobile nagrade poput Nemačke nagrade za marketing (German Marketing Prize) i Nemačke nagrade za ekologiju (German Ecology Prize). Kompanija je osnovana u Nemačkoj (1907), a danas ima preko 600 zaposlenih širom sveta. Oni predstavljaju Wilkhahn na preko 90 tržišta svih kontinenata. To je kompanija koja izrađuje “Odgovorni nameštaj za profesionalni život!” Na Beogradsku nedelju dizajna dolazi direktor međunarodnih komunikacija kompanije WIlkhahn, Burkhard Remmers.\nMARIO NANNI – VIABIZZUNO\nViabizzuno je jedan od najprepoznatljivijih svetskih brendova kada je reč o dizajnu osvetljenja, a osnivač Mario Nanni radi i stvara u svojim studijima u Milanu, Londonu, Barseloni i Bolonji.\nZnatiželja i zainteresovanost za osvetljenje, kao i prijateljstva sa arhitektama i dizajnerima međunarodnog ranga, uveli su ga u svet eksperimenta i dizajna pre više od 35 godina, u kome on još uvek svakodnevno sakuplja nove izazove.\nTrenutno najviše pažnje posvećuje svom ateljeu “Mario Nanni Progettista”, svom hramu ideja i projekata, školi mišljenja, radionici između poezije i zanata.


Izgradnja distributivnog centra "Lidl" u Novoj Pazovi biće završena do kraja 2016. - Posao za 700 radnika - Edukaplus\nIzgradnja distributivnog centra „Lidl“ u Novoj Pazovi biće završena do kraja 2016. – Posao za 700 radnika\nNa površini od 20 hektara, uz auto-put Beograd – Subotica, u Novoj Pazovi, ubrzano su počeli da se naziru betonski stubovi budućeg logističkog centra nemačke kompanije „Lidl“, čiji se završetak očekuje do kraja ove godine. Ceo kompleks gradiće se u više faza, a u njemu će posao naći oko 700 radnika.\nNemačka trgovinska kompanija „Lidl“, koja je još u septembru pre dve godine kupila zemljište u industrijskoj zoni pored auto-puta, za koje je platila 158 miliona dinara, krenula je sa realizacijom projekta, koji će biti podeljen u četiri faze, a površina svih objekata dostići će 78.500 metara kvadratnih.\nPrema planu investitora, u prvoj fazi biće izgrađen skladišni objekat namenjen za regalno skladištenje mešovite robe široke potrošnje kao i skladišta „box in the box“ sa različitim temperaturnim režimima – hladnjače za skladištenje prehrambenih proizvoda. Pored ovog objekta, u planu je izgradnja i administrativne zgrade namenjene za smeštaj kancelarija administracije i radnika. Kada će ova kompanija započeti izgradnju druge faze, ne preciziraju, ali prema njihovom planu, gradiće se upravna zgrada namenjena administraciji sa „open office“ prostorijama, salama za sastanke, kantinom… Proširenje skladišta predviđeno je u trećoj fazi, a obuhvata dogradnju objekta visokoregalnog skladišta u smislu produžetka postojećeg skladišta. I u zadnjoj fazi, biće dograđena upravna zgrada sa još 7.800 metara kvadratnih.\n– Do sada su u centralnoj, odnosno najperspektivnijoj radnoj zoni, svoje distributivno-logističke centre smestili danski gigant „Delhaize Srbija“ i „DTS Delta Transportni sistem“. Praksa je dokazala da su kvalitetno organizovane privredne zone motor razvoja jedne lokalne sredine, a primer za tu tvrdnju je i staropazovačka opština, koja zaključno sa junom ove godine ima 3.300 privrednih subjekata – smatra Đorđe Radinović, prvi čovek opštine Stara Pazova.


Ministarstvo poziva građane da prijave lekare koji ne preporučuju vakcinaciju - Bujanovačke\nPočetna DRUŠTVO Ministarstvo poziva građane da prijave lekare koji ne preporučuju vakcinaciju\nBujanovačke14. okt 2021.DRUŠTVO, NASLOVNA0\nBujanovac, 14. oktobar 2021. (foto ilustracija) – Ministarstvo zdravlja poziva građane da prijave lekare koji pacijentima ne preporučuju vakcinaciju, bez jasnog, opravdanog i konkretno navedenog medicinskog razloga.\nKako je saopšteno, od četvrtka je u funkciji broj 064/8811405 na koji građani putem viber aplikacije mogu izvršiti prijave.\nSve nepravilnosti koje budu dostavljene putem ovog broja biće procesuirane pred sudom časti Lekarske komore Srbije, odnosno biće podnete prijave za ugrožavanje života i zdravlja građana protiv navedenih lekara, navode iz Ministarstva.\nMinistarstvo je još jednom je pozvalo sve građane koji se do sada nisu vakcinisali da to učine što pre, jer je to jedini način na koji se epidemija korona virusa može staviti pod potpunu kontrolu.\nTAGministarstvo zdravlja prijava lekara vakcinacija\nPrevious PostStižu knjige: Posle pisanja Bujanovačkih ministarstvo zvalo direktora Tasića Next PostKurti: Srpski i albanski kriminalci odlično sarađuju međusobno\nTrećom dozom vakcinisano 3150 Bujanovčana


Takmičenje u ribolovu u čast 1.aprila - JuGmedia\nPIROT – Takmicenje u ribolovu između ribolovaca iz dela Pirota zvanog “Tijabara“ i ribolovaca iz dela grada zvanog “Pazar“ povodom 1.aprila, Dana šale, biće održano u nedelju, 30. marta sa početkom u 10 sati.\nPecanje ce se održati na Nišavi, pored Velikog mosta u centru grada.\nPobedničkoj ekipi pripada prelazni pehar a za članove kluba do 14 godina obezbeđeni su štapovi, mašinice i takmišarski plovci. Za sve posetioce takmicenja obezbeđena je pržena riba u cilju popularizacije ribolova kao sporta.\nOrganizator ovog neobičnog takmičenja je Klub sportskih ribolovaca Bistro iz Pirota.


EU: Očekujemo brzo formiranje vlade na Kosovu - European Western Balkans\nBRISEL – Evropska unija izrazila je danas očekivanje da će po okončanju izbornog procesa na Kosovu brzo biti formirana vlada, kako bi važan rad napredovao bez daljeg odlaganja.\n“Očekujemo od svih političkih lidera da, po završetku izbornog procesa, osiguraju brzo formiranje vlade kako bi važan rad vezan za ekonomski razvoj, promovisanje vladavine prava, dijalog sa Beogradom uz posredovanje EU i viznu liberalizaciju, napredovao bez daljeg odlaganja”, saopštila je portparolka Evropske službe za spoljne poslove Maja Kocijančič.\nU saopštenju se podseća da je na poziv Kosova, EU poslala Izbornu posmatračku misiju na čelu sa glavnim posmatračem Alojzom Peterleom, u čijem se preliminarnom izveštaju, takođe danas objavljenom, ukazuje da je izborni dan u većem delu Kosova protekao na miran i regularan način.\nIzveštaj, međutim, takođe ukazuje na davnašnje slabosti izbornog procesa kao i na, kako se kaže, uznemirujući obrazac zastrašivanja u oblastima gde su Srbi većina.\n“Kolektivna je odgovornost svih političkih aktera iz svih zajednica, da reše ove nedostatke”, ističe se u saopštenju.\nPosmatračka misija EU će, kako se dodaje, podneti konačni izveštaj sa preporukama koje će biti važan element u informisanju o naporima potrebnim za izborne reforme u cilju poboljšanja i jačanja demokratskog upravljanja i institucija na Kosovu.\nEU će, podržati napore za izbornu reformu u skladu sa preporukama Izborne posmatračke misije, navela je Kocijančič.\nKosovoMaja KocijančićZajednica srpskih opština\nMekalister: Srbija sve konkurentnija, faktor stabilnosti\nMakron: Vrata za Britaniju u EU još uvek otvorena\nBregu: Zapadni Balkan bez rominga od 1. jula – korak ka snižavanju cena rominga sa EU\nUprkos novim pritiscima, Makedonija tapka u mestu\nEWB 11. 04. 2017.


Parlament usvojio set poreskih zakona | Savez vojvođanskih Mađara\nBEOGRAD -Skupština Srbije danas je usvajanjem izmena seta poreskih zakona završila redovno zasedanje uz državnu himnu i gardu postrojenu ispred ulaza u parlament.\nIzmenama i dopuna Zakona o porezima na imovinu predviđa integrisanje naknade za korišćenje građevinskog zemljišta u porez na imovinu. Za zakon je glasalo 129 poslanika, protiv je bilo 61 poslanik.\nPoslanici su usvojili i izmene i dopune Zakona o porezu na dobit pravnih lica kojima se povećava obim poreskih olakšica za ulaganje u razvoj.\nCilj zakonskih izmena je podsticaj privrednim društvima da ulažu u razvoj novih proizvoda, materijala i tehnologija.\nIzmenama Zakona o porezu na dobit pravnih lica povećava se obim poreskih olakšica za ulaganje u razvoj, kao i priznavanje rashoda u poreskom bilansu obveznika za zdravstvene, naučne, humanitarne, verske i sportske namene, kao i davanja ustanovama socijalne zaštite, sa dosadašnjih 3,5 na pet odsto.\nTo bi trebalo da podstakne veće učešće privatnog sektora u finansiranju zdravstvenih, obrazovnih i humanitarnih ustanova, ustanova socijalne zaštite , kulture i sporta.\nPotvrđen Spoarzum sa Rusijom\nIzmenjen Zakon o doprinosima za obavezno socijalno\nParlament je usvojio i izmene i dopune Zakona o doprinosima za obavezno socijalno osiguranje kojima se povećava stopa doprinosa za obavezno penzijsko i invalidsko osiguranje sa 22 na 24 odsto.\nZa zakon je glasalo129 poslanika, protiv je bilo 60.\nOčekuje se da će te promene smanjiti troškove privredi godišnje oko 1,7 milijardi dinara.\nPovećanjem stope doprinosa za obavezno penzijsko i invalidsko osiguranje, prema računici predlagača, prihodi Fonda PIO će se uvećati između 25 i 27 milijardi dinara godišnje.\nIzmenama tog zakona uvodi se lična zarada preduzetnika ili oporeziva dobit ako ne isplaćuje ličnu zaradu, kao osnovica doprinosa za preduzetnike i poljoprivrednike koji porez plaćaju na stvarni prihod.\nUsvojene izmene i dopune Zakona o akcizama\nUsvojene su i izmene i dopune Zakona o akcizama koje predviđaju obavezu plaćanja akciza na biogoriva i biotečnosti.\nZa zakon je glasalo 127 poslanika, protiv je bilo 37.\nCilj tih izmena je smanjenje sive ekonomije u prometu akciznih proizvoda, posebno derivata nafte, biogoriva i biotečnosti, kao i obezbeđivanje stabilnijeg priliva sredstava od akciza u republički budžet.\nU proteklom period primećen je enorman uvoz biogoriva proizvedenog iz biomase za pogon motornih vozila, a koje nije bilo oporezovano akcizom. Sumnja se da je biogorivo mešano sa evrodizelom i prodavano kao to gorivo.\nIzmenama i dopuna Zakona o porezu na dohodak građana se predviđa smanjenje stope poreza na zarade sa 12 na 10 odsto, uz povećanje neoporezivog iznosa sa 8.776 dinara na 11.000 dinara mesečno.\nZa zakon je glasalo 129 poslanika.\nPrvobitno je bila predviđeno ukidanje paušalnog oporezivanja advokata, privatnih lekara i stomatologa, ali je skupština usvojila amandman kojim se paušal ipak ne ukida.\nTaj amandman SNS prihvatila je vlada, ali za njega nije glasao ministar finansija Mlađan Dinkić i resorni skupštinski odbor.\nZa tu vrstu poreza podignut je limit sa tri miliona na šest miliona dinara godišnje.\nIzmenama Zakona o porezu na dohodak građana uvodi se i koncept lične zarade preduzetnika, koji će sami određivati koji deo njihovog neto prihoda predstavlja zaradu, a koji dobit (koja se oporezuje po stopi od 10 odsto).\nZakonske izmene predviđaju i smanjenje efektivne poreske stope na prihode od izdavanja sopstvenih nepokretnosti sa 16 na 15 odsto, kao i širenje kruga poreskih obveznika kojima se poreska obaveza utvrđuje samooporezivanjem.\nDS traži od Nikolića da ne potpiše zakone\nDemokratska stranka (DS) pozvala je danas predsednika Srbije Tomislava Nikolića da ne potpiše izmene zakona o porezu na dohodak građana, doprinosima na obavezno i socijalno osiguranje i o porezima na imovinu.\nDS je navela u saopštenju da će predsednik Srbije, ukoliko potpiše te zakone, snositi odgovornosti za lošu politiku Vlade.\nPrema DS-u, Vlada izlazak iz krize i rešenje za svoju nesposobnost ne pronalazi u smanjenju potrošnje, nego u dodatnom oporezivanju građana i oduzimanju sredstava koja lokalne samouprave koriste za obdaništa, socijalna davanja, pomoć trudnicama i porodiljama, penzionerima, nezaposlenima, izgradnju vodovodne i kanalizacione mreže, asfaltiranje ulica.\n"Zakoni koji su danas usvojeni u Narodnoj skupštini predstavljaju kažnjavanje građana za loše planiranje budžeta i nesposobnost Vlade koja je stvorila budžetski deficit od 78 milijardi dinara i nema para da isplati ni penzije", navodi se u saopštenju.\nDS traži da se uštede ostvare na drugom mestu - "prestankom izdvajanja za izgradnju skijališta, skijaških gondola i subvencije koje se dele na osnovu dnevno-političkih dešavanja".


'O TOME NEMA NI GOVORA!' Vatikan ODUVAO LAŽNU DRŽAVU, Vučićeva poseta dala SJAJNE REZULTATE\nIzvor: SrbijaDanas.com, 15.Sep.2019, 01:15\n"O TOME NEMA NI GOVORA!" Vatikan ODUVAO LAŽNU DRŽAVU, Vučićeva poseta dala SJAJNE REZULTATE\nRazgovor pape Franja i predsednika Aleksandra Vučića po mišljenju mnogih u Vatikanu bio je izuzetno koristan i konstruktivan.\n- Nije tajna da je velika želja ovog pape da ode u Srbiju, ali i Rusiju. Vatikan je svestan da to ne zavisi, kada je reč o Srbiji, samo i isključivo od predsednika Vučića, ali su veoma dobro prihvaćene njegove reči iz kojih se vidi da podržava dolazak pape - rekao je sveštenik.\nPapa je sa Vučićem, ukazuju u Vatikanu, imao veoma otvoren razgovor, nije se bežalo ni od najosetljivijih tema, a predsednik Srbije detaljno je upoznao papu sa događajima na Kosovu.\nUtisak je izvora, koji naglašava da je reč o ličnoj proceni, da se neće ništa menjati ni u odnosu Vatikana prema priznanju Kosova.\n- U diplomatiji nikad ništa nije gotova priča, ali procenjujem da je glavna poruka Vatikana da se sedne za sto i razgovara. O priznanju Kosova nema u ovom času ni govora - rekao je sveštenik.\nVatikanski krugovi su sa posebnom pažnjom propratili inicijativu da se radi na uspostavljanju boljih odnosa Hrvatske i Srbije. Istovremeno, Vatikan pažljivo prati i položaj katolika u Srbiji, a izvor kaže da ga ne bi iznenadilo da vatikanska diplomatija uskoro pokrene inicijative koje bi vodile poboljšanju odnosa Srbije i Hrvatske.\nIzvor iz Vatikana ukazuje "da, ako ova poseta budi nadu za početak nečeg novog, to bi pre svega značilo da i dijalog Hrvatske i Srbije bude konstruktivniji".\nNa pitanje hoće li papa uskoro posetiti Srbiju, izvor je rekao da "Niko nikoga ne požuruje, ali utisak je mnogih u Vatikanu da je došlo vreme da papa Franja otputuje u Beograd".


Tragedija u Kačarevu: dvoje dece ostalo bez oba roditelja | Pančevac\nTragedija u Kačarevu: dvoje dece ostalo bez oba roditelja\n20.09.2015 13:22·1 komentarPregleda: 6538\nDečak koji ide u osmi razred i devojčica srednjoškolka koji žive u Kačarevu ostali su bez oba roditelja nakon što im je pre nekoliko godina majka umrla od raka, a potom, pre nekoliko noći, u četvrtak, poginuo i otac u stravičnoj saobraćajnoj nesreći koja se dogodila na putu Pančevo–Jabuka.\nPovodom te tragedije Kačarevac Darko Stojkovski pokrenuo je humanitarnu akciju na „Fejsbuku” kako bi se prikupila pomoć za unesrećenu decu.\n„Sinoć se desila nesreća u kojoj je nastradao samohrani otac dvoje maloletne dece. Ta deca su prvo ostala bez majke pre nekoliko godina, a nakon sinoćne nesreće i bez oca. Želeo bih da napravimo neki fond (npr. u dogovoru s mesnom zajednicom) i da skupimo što više novca i pomognemo im koliko god je to moguće, jer smo im sada najpotrebniji. Pokažimo da smo ljudi barem kad je teško, jer ako čekamo od države da pomogne ovakvim slučajevima, to nećemo skoro dočekati… Omladino, odvojte stotinak dinara od džeparca koje biste potrošili u kafiću ili u kladionici, isto važi i za odrasle koji imaju mogućnost da odvoje nešto para od plate, ma koliko to bilo, i pomognu ovoj deci koja su doživela nesrećnu sudbinu… Vaše malo nekom mnogo znači”, piše u apelu koji je uputio Stojkovski.\nTagovi: Kačarevo# Dvoje dece ostalo bez roditelja#humanitarna akcija


Prva Srpska Televizija :: Urban korner :: Veliko rođendansko slavlje bioskopa CINEPLEXX 9. APRILA! Karte od 300 dinara u Beogradu i 200 dinara u Kragujevcu i Nišu\n02. 04. 2018. 08:00 >> 12:26\nVeliko rođendansko slavlje bioskopa CINEPLEXX 9. APRILA! Karte od 300 dinara u Beogradu i 200 dinara u Kragujevcu i Nišu\nKad bioskopi Cineplexx proslavljaju rođendan, gosti najviše dobijaju! Veliko slavlje biće održano 9. aprila uz sjajnu ponudu za sve posetioce!\nNa svoj rođendan, bioskopi Cineplexx nagrađuju svoje verne goste specijalnom cenom karte, koja će u beogradskim bioskopima Cineplexx Delta City, UŠĆE Shopping Center i BIG Beograd biti 300 dinara, dok će u bioskopima Cineplexx Kragujevac Plaza i Cineplexx Niš karta biti 200 dinara! Karte za veliku filmsku žurku uveliko su u prodaji na blagajni bioskopa!\nBioskopi Cineplexx pobrinuli su se za raznovrsnu ponudu fimova za svoj rođendan, pa će tako naši najmlađi posetioci moći da uživaju u animirano-igranom filmu „Zec Petar” koji nam donosi nikad pre ispričanu priču o neodoljivom zeki i njegovim avanturama!\nKako se mlađani Leo da Viči snašao u ulozi spasioca svoje simpatije, saznajte u animiranoj pustolovini „Leo da Vinči: Misija Mona Liza”, sinhronizovanom na srpski jezik. Ali to nije sve, jer vas preslatka pčelica Maja očekuje da joj se pridružite u najnovijoj avanturi „Medene igre”!\nAko niste među 100.000 gledalaca koji su ovacijama ispratili film „Led” i fenomenalne Aglaju Tarasovu i Miloša Bikovića, idealna prilika za to je rođendanska proslava bioskopa Cineplexx! Dženifer Lorens briljira izvođenjem u napetom špijunskom trileru „Izdaja”, a Alisiju Vikander kritičari su proglasili dostojnom naslednicom Anđeline Džoli u nastavku kultnog filma „Tomb Raider”. Za ljubitelje naučne fantastike, legendarni Stiven Spilberg donosi novu avanturu baziranu na istoimenom bestseleru Ernesta Klinea, „Ready Player One”.\nbioskop cineplexx rođendan cineplexx-a


RTS :: Šetnja vredna 305.000 dinara\nDruštvo Šetnja vredna 305.000 dinara\nponedeljak, 20. maj 2019, 14:29 -> 14:58\nFondacija "Novak Đoković" po peti put je učestvovala u humanitarnoj manifestaciji "Prošetaj milju za osmeh", koju organizuje beogradska internacionalna škola PRIMA.\nUlaznice za ovu tradicionalnu šetnju bile su majice u vrednosti od 700 dinara, a novac prikupljen njihovom kupovinom namenjen je nabavci opreme za jedanaest isturenih odeljenja iz devet osnovnih škola u Srbiji.\nŠetnji su, pored Maje Kremić, nacionalne direktorke Fondacije Novak Đoković, i Bridžit Makintoš, direktorke internacionalne škole PRIMA, prisustvovali naš glumac Bojan Perić, kao i više od 350 dece sa roditeljima, koji su svojim dolaskom podržali ovu humanu akciju.\n"Od 2014. godine, kao Fondacija najboljeg tenisera sveta, već peti put u maju šetamo jednu milju i prikupljamo novac za odabrani projekat koji kasnije u toku godine sprovedemo", rekla je Maja Kremić, navodi se u saopštenju Fondacije.\nDirektorka internacionalne škole PRIMA Bridžit Makintoš navela je da je za nju najveći uspeh ovog projekta u tome što već godinama unazad stavlja osmehe na dečja lica.\n"Sva deca zaslužuju detinjstvo u jednakim uslovima, a mi smo današnjim gestom pokušali da se za jedan korak približimo ovom cilju", istakla je direktorka internacionalne škole PRIMA.\nŠetnji je prisustvovalo i 14 osnovaca iz škole "Julijana Ćatić" iz sela Ramaće i Ugljarevac u okolini Kragujevca, čija je direktorka Svetlana Živanović iskazala veliku zahvalnost Fondaciji Novak Đoković što je odabrala da baš njihova ustanova bude jedna od devet kojoj će pomoći.\nZa škole mališana iz okoline Sremske Mitrovice, Aleksinca, Vlasotinca, Smedereva i Kragujevca, prodajom majica prikupljeno je 270.000 dinara, dok je zahvaljujući donacijama prijatelja ukupna suma dostigla 305.000 dinara.


Bratunac: Protest građana zbog Osmanovića – mojKontakt portal – Radio Televizija Kontakt\nBratunac: Protest građana zbog Osmanovića\nZaštićeni svjedok, bivši pripadnik tzv. Armije BiH, to je nedavno rekao tokom svjedočenja u predmetu protiv Radovana Karadžića.\nTvrdnja da je Osmanović počinio ubistva pet Srba bila je povod za današnje okupljanje i protest. Okupljeni Bratunčani traže da Osmanoviću bude određen pritvor i da odatle dokazuje svoju nevinost.\n– Lično nemamo ništa protiv Osmanovića i ne znamo da li je činio zločine nad Srbima, ali su teške optužbe izrečene za njega i tražimo da mu bude određen pritvor da ne bi pobjegao sa ovih prostora, pa neka odatle dokazuje nevinost – rekla je Јovanka Šarac iz čije familije je ubijeno 11 članova u srebreničkom selu Podravanje, a da zato niko nije odgovarao.\nIsti broj članova porodice Marinković ubijen je u istom selu, a za to niko nije odgovarao, kao ni za brojne zločine počinjene u srednjem Podrinju.\nForum za bezbjednost opštine Bratunac danas je jednoglasno prihvatio Osmanovićev prijedlog da ovo skupštinsko tijelo traži od nadležnih institucija provođenje kompletne istrage na osnovu izjave zaštićenog svjedoka u vezi sa njegovim imenom i učešćem u proteklom ratu.\nPredsjednik Foruma Nedeljko Mlađenović ocijenio je da se u posljednje vrijeme pokušava destabilizovati stanje u Bratuncu radi predstojećih opštih izbora.\n– Sva dešavanja pokušavaju se zloupotrijebiti kao i izjava zaštićenog svjedoka koju mi ne želimo da tumačimo i ne ulazimo u njenu istinitost, očekujući da će to uraditi ovlašteni – rekao je Mlađenović.\nOsmanović je prije nekoliko dana demantovao zaštićenog svjedoka uz tvrdnju da nije bio na prostoru Konjević Polja u vrijeme koje je svjedok naveo da je počinio ubistvo Srba.\nGodišnjica rada Šumarskog fakulteta\nLaboral poslao Lokomotivu Partizanu


Uživajte još malo u sunčanim i toplim danima, uskoro stiže zahlađenje i kiša – Prva.ba\nU BiH će narednih dana biti pretežno sunčano i toplo uz malu oblačnost, dok se u četvrtak, 17. septembra, tokom dana očekuje kiša i pad temperature vazduha, podaci su Republičkog hidrometeorološkog zavoda.\nJutro će sutra biti pretežno vedro, samo ponegdje na jugu i jugoistoku biće umjerene visoke i srednje oblačnosti, dok će tokom dana biti pretežno sunčano i veoma toplo.\nMinimalna temperatura vazduha biće od 14 do 19, na planinama od devet, na jugu do 21, a najviša dnevna od 25 do 30 stepeni Celzijusovih, ponegdje na jugu i sjeveru koji stepen viša.\nU srijedu, 16. septembra, ujutru će biti pretežno vedro u sjevernim krajevima, na jugu i jugoistoku oblačno, a tokom dana pretežno sunčano i veoma toplo na jugozapadu, zapadu i sjeveru. Poslije podne promjenjljivo oblačno, a u Dinaridima na jugozapadu i u Hercegovini biće uslova za kišu ili kraći pljusak.\nJutarnja temperatura vazduha biće od 14 do 19, na planinama od 11, a najviša dnevna od 25 do 30 stepeni Celzijusovih.\nU četvrtak, 17. septembra, jutro će biti promjenjljivo do pretežno oblačno u većini predjela, a tokom dana i poslije podne sa pljuskovima ili periodima s kišom na jugu, jugoistoku i istoku. Oblačnost će se poslijepodne širiti prema centralnim, jugozapadnim i zapadnim predjelima, gdje se tada očekuju periodi s kišom ili kratkotrajnim pljuskovima.\nMinimalna temperatura vazduha biće od 14 do 19, na planinama od 11, a najviša dnevna od 24 do 29, na sjeveroistoku do 32 stepena Celzijusova.\nU petak, 18. septembra, uslijediće svježije vrijeme i pad temperature vazduha.\nU BiH 168 novih slučajeva zaraze, devet osoba preminulo\nPlenković u Mostaru: Bit ćemo odvjetnici BiH na evropskom putu


Tanjug 24. jula 2021. 07:30\nPIROT – Svetski poznati umetnici, vajar i skulptor Zoran Mojsilov, koji živi i stvara u Minesoti, profesor violončela na Akademiji umetnosti u Bazelu, Nebojša Bugarski, supružnici i prvaci beogradske opere Aleksandra Angelov i Miodrag Jovanović, pokrenuli su inicijativu da se uz pomoć kulture oživi selo Vlasi kod Pirota, iz koga oni, ali i mnogi drugi umetnici vode poreklo.\nMojsilov, čiji radovi se mogu naći širom SAD-a kaže da namerava da dobar deo svojih radova pokloni selu u kome je odrastao, selu Vlasi koje se nalazi u kanjonu reke Jerme, predelu neverovatne lepote.\n„Ja ideje za svoje skulpture crpim iz sela gde sam odrastao, zatim iz pirotskog ćilima i simbola pirotskog ćilima, zato sam i odlučio da poklonim svoje sculpture selu koje će biti deo stalne postavke u objektu seoske škole koju treba da uz pomoć Grada Pirota obnovimo“, kaže Mojsilov za Tanjug.\nOn je rekao da je za avgust mesec u planu festival na kome će monogramu igrati i najpoznatiji Srbin u Holivudu Džek Dimić.\n„Imaćemo operske pevače, a dolazi nam i Džek Dimić iz Njujorka, on će da igra monodramu u selu Vlasi“, navodi Mojsilov.\nBugarski, profesor violončela na Akademiji umetnosti u Švajcarskoj kaže za Tanjug da je ideja da se od sela Vlasi napravi neka vrsta umetničke kolonije.\n„Ideja je da napravimo na neki način neku vrstu umetničke kolonije od nekog trajnijeg značaja za ovaj region koja bi objedinjavala više umetnosti, ne samo muziku, vajarstvo, kiparstvo, već i druge grane umetnosti“, rekao je Bugarski.\nJovanović, prvak opere Narodnog pozorišta u Beogradu kaže za Tanjug da je ideja da se od zgrade škole napravi neka vrsta art galerije sa malom kamernom scenom.\n„Što se moje supruge i mene tiče mogli bismo da organizujemo letnju opersku školu što bi privuklo dosta omladine i umetnika. Genetski fond ovog sela dao je umetničke veličine koje su se igrom slučaja raspršile po celom svetu. Tu je Nebojša Bugarski, profesor violončela na Akademiji umetnosti u Bazelu, Zoran Mojsilov, svetski poznati vajar, moja supruga i ja kao prvaci opere, tu je i naša rođaka etnomuzikolog i urednik muzičkog programa na Radio Beogradu Tanja Radujević, tako da će valjda naša i mlađa generacija opet da uspostavi život u selu na neki način“, kaže Jovanović.\nMecosopran i prvakinja opere Narodnog pozorišta u Beogradu Aleksandra Angelov kaže za Tanjug da je zahvaljujući Zoranu Mojsilovu, pokrenuto mnoštvo inicijativa sa ciljem oživljavanja sela.\n„Iako Mojsilov živi u Americi, on je najzaslužniji za ceo ovaj projekat, za to što nas je okupio kako bi svi radili na istom cilju. Genetika ovog podneblja je čudo, zaista nam ima puno umetnika, advokata, lekara, iz svih oblasti“, kaže Angelova.


Kozarev: Gradnja na KiM važna za budućnost srpskog naroda - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Kozarev: Gradnja na KiM važna za budućnost srpskog naroda\nKozarev: Gradnja na KiM važna za budućnost srpskog naroda\nZamenik direktora Kancelarije za Kosovo i Metohiju Dušan Kozarev, koji je svoju posetu severu Kosova završio obilaskom radova na izgradnji Zdravstveno-turističkog kompleksa „Rajska banja“ u Banjskoj kod Zvečana, rekao je da nesmanjenim tempom napreduju radovi na infrastrukturnim projektima koji su od suštinskog značaja za budućnost srpskog naroda na ovim prostorima.\nKozarev je istakao da je, uprkos epidemijskim nepovoljnim okolnostima koje su izazvale mnoge probleme u čitavom svetu, politika prema KiM ostala ista i da se država Srbija pridržava datih reči i obećanja.\n„Stacionar u Banjskoj, nakon prelepe banje koja spram situacije sa virusnim okolnostima, počinje da radi u odgovarajućem kapacitetu, gradi se i vidimo da radovi napreduju na objektu koji će imati funkciju dodatnog smeštaja i zdravstvene komponente kompleksa ,Rajska banja'. Sa već postojećim kapacitetima koji su izgrađeni, nastavljamo sa dodatnim smeštajnim kapacitetima i do kraja ove godine bi to trebalo da bude pod krovom, a već od proleća sledeće godine i u funkciji da primi nove goste, kako one koji dolaze zbog zdravstvenog turizma, tako i one koji ovde žele da uživaju“, rekao je Kozarev.\nOn je dodao da je tokom dana obišao i mnoge druge značajne infrastrukturne projekte koji se rade na severu Kosova, a za koje je sredstva izdvojila Vlada Republike Srbije.\n„Sve ukupno izgleda kao jedna velika košnica i to je u skladu sa obećanjem predsednika Aleksandra Vučića, direktora Marka Đurića da nisu samo reči ono što nas vezuje za prostor našeg svetog Kosova, nego dela i vrlo konkretni rezultati. Ne bi bilo ni ovoga što vidimo i vidu već završenog dela banje u Banjskoj, ni ovako lepo obnovljenog manastira, novih konaka i dve pivare koje nisu postojale pre pet godine, da nije bilo velike pomoći i podrške lokalne zajednice, predstavnike Srpske liste i lokalne samouprave, ali i ogromnog truda državnog vrha Srbije. Tada smo ovde imali nebrušeni kamen, a već danas je to pravi dijamant u izgledu“, poručio je Kozarev.\nOn je naglasio da je zajednički zaključak da, uprkos nenadanim problemima i krizama, ima kapaciteta, sredstava, da su davanja koja se tiču običnog življa na Kosovu netaknuta, da je zaposlen dodatni broj lekara u zdravstvu i da se redovno isplaćuju plate i penzije koje se nisu smanjivale.\nTo je, kako je rekao, jedna velika životna energija za srpski narod koji živi na KiM.\n„Ogroman broj različitih projekata, od individualnih, podsticajnih privatnim pojedinačnim domaćinstvima, bilo da je poljoprivredna proizvodnja, male industrije koje smo u velikom broju i solidnim finansijskim iznosima podržale već do sada, ali i ovako kapitalni projekti će značiti generacija koje dolaze i zato možemo da budemo ponosni i sa velikim optimizmom gledamo u budućnost našeg naroda na Kosovu i Metohiji“, zaključio je Kozarev.\nIzvođač radova Radoš Petrović je rekao da je uprkos problemima sa koronavirusom, ali i podzemnim vodama, gradnja tekla po planu i da se nada da će predviđeni rok izgradnje biti ispoštovan.\nOn je posebno istakao izuzetno dobru saradnju, kako sa lokalnom samoupravom, tako i sa Kancelarijom za KiM koji ih, kako je rekao, prate i pružaju im podršku u svakom smislu.


Izvor: Luftika.rs, 07.Dec.2019, 02:20\nPre malo više od mesec dana na Tviteru je osvanuo identičan matemički problem za koji je đak dobio nula bodova i postao hit na društvenim mrežama, a sada je jedna oštroumna Nina (7) iz Beograda napravila istu „grešku“.\nNaime, reč je o matematičkom zadatku u kom se od učenika traži da napišu ciframa >> Pročitaj celu vest na sajtu Luftika.rs << „sledeće“ brojeve što može da se protumači na dva načina.\nDa li biste ovo priznali kao tačan odgovor? – Takav zadatak pripada uzrastu od 7-8 godina, kada je još uvek konkretno mišljenje učestalije od apstraktnog, i deca to vide i razumeju drugačije od nas. Na primer, na pitanje: „Šta je na slici?“, dete odgovara konkretno: „Park, sneg, oblaci…“, a odrasla osoba odgovara „Zima“. Kada razumete način na koji dete razmišlja, onda bi trebalo priznati odgovor, uz dodatno objašnjenje značenja reči „sledeće“ u tom primeru – rekla nam je svoje mišljenje učiteljica Tatjana Krsmanović.


Pre 4 god devojka mi je doživela tešku saobraćajnu nesreću, 2 nedelje je bila u komi. « Jednostavni kolači\nPre 4 god devojka mi je doživela tešku saobraćajnu nesreću, 2 nedelje je bila u komi. Tad sam imao 20, svaki dan pre/posle faxa kad god sam mogao bio sam u bolnici i sedeo pored nje, pričao joj ili samo sedeo i posmatrao je.\nSve dok jednog dana mi nije zazvonio mobilni, naša pesma (Kelly Rowland - When Love Takes Over)… Izašao sam da se javim, kad sam se vratio u sobu, ona je sva mamurna otvarala oči, nasmejala se i rekla: “volim te”… (taj mali smešak, bio je najlepši ikada).\nA dalje… dalje se samo sećam zvukova: pištanje kardiograma, vika sestre i doktora, zvuk defibrilatora, njegovi udarci… I rečenice: “ne, stani, otisla je… 11:42” Svake godine 20.09. ma gde god bio šta god radio u 11:42 pustim istu pesmu, progutam ogromnu knedlu, suzdržim suze, i kazem: “i ja tebe”.


(VIDEO)Dečak izveo monolog pa “zapalio” Balkan\nU centru pažnje na celom Balkanu je trenutan pokušaj crnogorskih vlasti da nacionalizuje imovinu srpske pravoslavne crkve. Reklo bi se da su Srbi vekovima samo u ratovima bili složni a da su u miru dopuštali velike podele pa je tako nastao veliki broj naroda na Balkanu koji govore srpskim jezikom a sada se drugačije zovu. Najveća tragedija je jedan narod a dva imena, Srbi i Crnogorci. Vekovima a i danas je nemoguće napraviti neku granicu, neku podelu između ova dva imena. Ali na žalost vlast u Crnoj Gori pokušava na svaki način da pokaže svetu kako su Crnogorci jedno a Srbi drugo.\nOvaj mališan po imenu Miloš Bogdanović je prilikom sinoćnjeg protesta ovim divnim monologom izrecitovao “Prkosnu pesmu” Dobrice Erića i imao šta da poruči svima koji pokušavaju da donesu ovaj sramni zakon, ali i onima koji ništa ne preduzimaju da to spreče.\nTagovi: crna gora - dečak - monolog - Srbija


Izborna lista DS, NS, SDS i Zelenih predstavila predizborni program za Beograd | Insajder\nLista "Da oslobodimo Beograd", printskrin, FB\nIzborna lista "Da oslobodimo Beograd" predstavila je danas program za predstojeće lokalne izbore u Beogradu koji, između ostalog, predviđa profesionalizaciju rada gradske uprave, javnost rada, odlučivanja i trošenja budžetskih sredstava i znatno veću brigu o ekološkim pitanjima stanovnika glavnog grada Srbije.\nNa skupu u Ustanovi kulture "Parobrod", predsednik Demokratske stranke Dragan Šutanovac rekao je da nije reč samo o predizbornom programu i obećanjima, već o svojevrsnoj viziji razvoja Beograda.\n"Moramo da uredimo naš grad da bude poput modernih i savremenih gradova u svetu, jer on to sada nažalost nije", rekao je Šutanovac i naveo da je ta ideja kao koncept suprotna ideji po kojoj Beograd treba da bude samo grad jeftinog provoda i zabave.\n"Ovaj program pokazuje kako želimo da promenimo Beograd. Ali, prvo moramo da ga oslobodimo straha, bahatosti i neznanja ove vlasti", rekao je on.\nOna je izrazila žaljenje zbog toga što iz Srbije odlazi sve veći broj obrazovanih i talentovanih ljudi i ocenila da u zemlji ostaju samo "netalentovani" ljudi sa partijskim knjižicama i "sumnjivim diplomama", poput gradonačelnika Siniše Malog.\nIzbornu listu "Da oslobodimo Beograd" čine Demokratska stranka, Nova stranka, Socijaldemokratska stranka i Zelena ekološka partija - Zeleni a na listi za beogradske izbore 4. marta ta lista se nalazi na četvrtom mestu, od ukupno 24 liste.


Muzej zločina protiv čovječnosti: Svjedočenje o razmjerama zločina i srama | Faktor.ba\nMuzej zločina protiv čovječnosti: Svjedočenje o razmjerama zločina i srama\nObjavljeno: 12.08.17 u 10:52 3\nIz sarajevskog "Muzeja zločina protiv čovječnosti i genocida 1992-1995" još ni jedan posjetilac nije izašao bez mučnog izraza lica, a svaki izloženi predmet govori o bolnoj prošlosti ubijenih u ratu, jer njihova “mrtva usta to ne mogu“.\nTo je projekt "kulture sjećanja", koji na vjerodostojan, simboličan i slikovit način prikazuje razmjere počinjenih zločina, kao i karakter rata u Bosni i Hercegovini.\nOvaj muzej obiluje bogatom arhivskom građom, a posjetnice najviše potresaju priče o predmetima pronađenim kod ubijenih i govore o njihovim posljednjim trenucima.\nMeđu njima je i kokarda Milana Lukića, doživotnog osuđenika za pokolj muslimana u Višegradu te naredba Gorana Jelisića, brčanskog krvoloka, koji zahtijeva da ga zovu "Adolf".\nTagovi: Muzej zločina arhivskaq građa predmeti za mučenje


Suđenju Zdravku Mamiću | N1 Srbija\nNastavljeno suđenju Zdravku Mamiću\n05.03.2018. |13.20 |\nČitanjem dokumentacije, koju je predložio Uskok, na osječkom Županijskom sudu, nastavljeno je suđenje bivšem čelniku FK "Dinama" Zdravku Mamiću i još trojici okrivljenih, a odbrana se usprotivila izvođenju tih dokaza jer ih smatra nezakonitim.\nTako je, između ostalog, pročitan zapisnik o poreskom nadzoru nad Zoranom Mamićem, koji je pronađen prilikom pretrage kompjutera prvooptuženog poreznika Milana Pernara, ugovori i aneksi ugovora o profesionalnom igranju fudbalera Dejana Lovrena, podaci o njegovom boravku i igranju u Francuskoj u martu 2011. iz kojih proizlazi da je Lovren 6. marta za svoj klub Lion igrao utakmicu francuskog nacionalnog prvenstva, a 8. marta trenirao u klubu.\nTokom svedočenja, u septembru prošle godine Lovren je kazao da je, u trenutku kada mu je isplaćen njegov deo transfernog obeštećenja, u martu 2011. bio u Hrvatskoj te da je otvorio račun u Erste banci.\nU Uskoku su tada to ocenili odstupanjem od iskaza u istrazi, u kojem je Lovren naveo da je tada bio u Francuskoj, u Lionu, zbog čega nije mogao lično da otvori račun u banci i ode po novac koji mu je bio isplaćen.\nU spornom svedočenju Lovren takođe nije mogao da se seti da li je u to vreme imao nekih obaveza u Lionu.\nOdbrana se usprotivila izvođenju ovih dokaza, smatrajući da je reč o radnjama obavljenim tokom trajanja suđenja, nakon što je istraga već davno bila završena, pa da Uskok nije bio ovlašćen da ih pribavlja.\nPredsednik Sudskog veća Darko Krušlin podsetio je da je o prihvatanju ovih dokaza Veće odlučilo na prethodnoj raspravi.\nIz zapisnika je, kao nezakonit, ipak izdvojen dokazni predlog o proceni vrednosti satova u vlasništvu Zdravka i Zorana Mamića i drugih osoba, s obzirom da je procenu naložio Uskok, a ne raspravno veće.\nZdravku Mamiću, njegovom bratu Zoranu, bivšem direktoru "Dinama" Damiru Vrbanoviću i porezniku Milanu Pernaru u Osijeku se sudi zbog optužbi da su FK "Dinamo", izvlačenjem novca, oštetili za oko 16 miliona evra, a državni budžet za najmanje 1,6 miliona evra neobračunatog i neplaćenog poreza.


KULTIM - književnost, poezija, stvaralaštvo, kultura » Blog Archive » POČEO FESTIVAL KNJIGE I POEZIJE “TI,MEĐUTIM…”\nPOČEO FESTIVAL KNJIGE I POEZIJE “TI,MEĐUTIM…”\nU Biblioteci grada Beograda večeras je otvoren, sedmi po redu, festival knjige i poezije “Trgni se! Poezija!” pod sloganom “Ti, međutim…”, po stihu Miloša Crnjanskog.\nMeđunarodni festival poezije i knjige otvoren je omažom pesniku Milošu Crnjanskom (1893-1977), a stih “Ti, međutim…” uzet je iz njegove pesme “Lament nad Beogradom”.\nO Crnjanskom je na otvaranju govorio profesor Milo Lompar, predsednik zadužbine Miloš Crnjanski, rekavši da je taj književnik bio veliki putnik srpske i svetske književnosti i “moderna mapa srpske lirike”.\nOsnovno osećanje Crnjanskog je čežnja za zavičajem i njegova poezija, prema rečima Lompara, dala je autentični tok ne samo srpskoj već i evropskoj književnosti.\n- Crnjanski je pisao o različitim motivima, ali konstantni osećaji kod njega su - osećaj egzila, beskućnost, putovanje ljudske duše - istakao je Lopmar primetivši da se to vidi i u početnim stihovima njegove pesme “Stražilovo”.\nPrisutne je u prepunoj Rimskoj dvorani pozdravila direktorka Biblioteke grada Beograda Jasmina Ninkov koja je istakla da se nada da će do 1. juna, dok traje festival u okviru ove ustanove čuti dosta poezije, ocenivši da je ovo “vraćanje poezije u kulturni život “Beograda”.\nDirektor festivala Dejan Matić istakao je da su izabrani stihovi iz pesme “Lament nad Beogradom” iz mnogo razloga, a da je jedan taj jer su “mnogi bar jednom u životu osetili unutrašnje izgnanstvo”.\nNakon Lomparovog govora prikazan je kratak film “Lament nad Beogradom” Neška Uskokovića i otvorena istoimena izložba Olge Krasić Marjanović.\nNa festivalu će učestvovati više od 17 pesnika iz preko 10 zemalja, kao i veliki broj prevodilaca, a posetioci će moći da uživaju u razgovorima sa pesnicima, čitanju poezije i u kratkometražnim arthaus filmovima.


Akcija "Piramida": Uhapšeno 15 preprodavaca droge\nUtorak, 10.10.2017., 11:21\nViše od 15 osoba uhapšeno je u više gradova BiH u okviru akcije “Piramida” usmjerenoj na razbijanje mreže preprodavaca droge.\nAkciju sprovodi Uprava za organizovani i teški kriminalitet MUP-a RS i u toku su pretresi na više lokacija u Banjaluci, Prijedoru i Istočnom Sarajevu.\nSrpskaCafe nezvanično saznaje da je među uhapšeni u Banjaluci Muhamed Halilović zvani Pota, heroinski zavisnik koji je 2009. godine osuđen na pet godina zbog razbojništva u kladionici “Williams” u Banjaluci.\nRazbojništvo je izvršio u januaru 2009. dok se nalazio na uslovnoj slobodi iz zatvora u kome je “ležao” sedmogodišnju kaznu zbog učešća u razbojništvu u kome je ubijena Radmila Budić (70) iz Banjalukke.\nZločin se dogodio 6. oktobra 2003. godine, u stanu Budićevih u ulici Mihajla Pupina, a osim njega još četiri osobe su učestvovale u tom zločinu.\nViše detalja o akciji “Piramida” biće saopšteno na konferenciji za medije MUP-a RS.\nbanjalukamup rsprijedoristocno sarajevopolicija rsrazbojništvoAkcija PiramidaUhapšeno 15 dilera


Izvor: Večernje novosti, 08.Avg.2018, 20:56\nPredsednik Republike Srpske Milorad Dodik u intervjuu za RTRS PREDSEDNIK Republike Srpske Milorad Dodik izjavio je za RTRS da se dan pred opšte izbore u Bosni i Hercegovini, koji su planirani za 7. oktobar, sprema dramatičan plan čiji je cilj poništavanje izbora u Banjaluci. Govoreći o sve glasnijoj priči da se izbori neće održati, Dodik kaže da je tek nedavno saznao za "dramatični plan". >> Pročitaj celu vest na sajtu Večernje novosti << Pročitajte još - Milorad Dodik za “Novosti” : Želim da odvojim RS a da ne padne nijedna glava - U Banjaluku dolazi 50 kamiona izbornog materijala za banjalučku regiju. Planira se zauzimanje tih kamiona, ili bar jedan da otmu, i to je dovoljno - rekao je predsednik Republike Srpske. - Ako to ne uspeju, onda će 6. oktobra, dan pre izbora, izaći na miting da nešto govore politički, a onda će stranci u Sarajevu reći da je to narušavanje izborne tišine. Tako se poništavaju izbori u Banjaluci i samo se od Banjaluke pravi slučaj. Centralna izborna komisija Bosne i Hercegovine zakazala je opšte izbore u BiH za 7. oktobar 2018. godine.\nIzvor: Vaseljenska TV, 08.Avg.2018\nBanja Luka-Predsednik Republike Srpske Milorad Dodik rekao je da je spreman dramatičan plan opozicije u Srpskoj za 6. oktobar, dan pred opšte izbore u BiH, kako bi bili poništeni izbori u Banjaluci.. Dodik je rekao da u Banjaluku dolazi 50 kamiona izbornog materijala za banjalučku regiju i da je...


3D modelovanje, renderi, Aleksa Šantić :: Daibau.rs\n3D MODELOVANJE, RENDERI, ALEKSA ŠANTIĆ\nTražim dobrog 3D modelara, 3D animatora: Skupili smo i proverili 3D modelare, 3D animatore, koji rade u mestu Aleksa Šantić i okolini. Pošaljite potražnju i zainteresovani 3D modelari, 3D animatori će vas kontaktirati za pregled, predračun i ponude.\tUgodan 3D modelar, 3D animator Aleksa Šantić, koji može da uradi:\t3D prezentacija, rendering, 3D iscrt, animirani film, 3D kolor studije, realistične prezentacije, fotomontaže, i ostale povezane poslove će se sigurno naći i za vas.\tviše\n15 NAJBOLJI REZULTATI ZA 3D MODELARI, 3D ANIMATORI ALEKSA ŠANTIĆ\nPonosimo se sa više od 10 godina iskustva za legalizacija objekata. Naša ekipa ima kapacitete, da završi manje i srednje projekte. Radimo sve delatnosti za legalizacija objekata. Sedište preduzeća je ...


21-09-2019 17:54 Svet Region\nSrpski član Predsedništva BiH i lider SNSD, Milorad Dodik, izjavio je danas, nakon razgovora sa predsednikom Srbije Aleksandrom Vučićem, da je za Srbe u BiH Republika Srpska prioritetna i najvažnija, da je jedinstven stav srpskih političkih partija da je Programska deklaracija SDA neprihvatljiva za Srpsku i da je poruka Bošnjacima da od tog dokumenta odustanu.\nIstakao je da je u ovom trenutku srpskim političkim strakama potreban konsenzus i jasan odgovor na deklaraciju SDA usvojenu na nedavnom kongresu.\n– Za nas je Republika Srpska prioritet i jedina moguća opcija. Odbacujemo deklaraciju kao atisrpsku i antidejtonsku koja ima za cilj da sruši postojeći politički sistem u BiH – rekao je Dodik.\n– Od Srbije tražimo da nam pomogne, potrebnonam je osposbjavanje naših bezbednostnih jedinica, jer ova dokumenta su njihov krajnji cilj, oni žele BiH samo za sebe, bez Srba i srpskog jezika – rekao je Dodik.\n– Odgovor Srba u BiH zato treba da bude snažan i jedinstven prema bilo kakvoj mogućnosti da ta opredlejenja oni (Bošnjaci) pokušaju da realizuju. Naša jasna poruka je da smo spremni odsutno da branimo RS, ali i da je potrebno da vratimo dijalogu, da očuvamo stabilnotst i mir i da se vratimo poštovanju Dejtonskog sporazuma. To znači da SDA mora da povuče ova dokumenta. A, ako to ne urade nemamo pravo da budemo neoprezni i naivni, jer samo kada smo to bili, uvek smo bili pobijeni – kazao je Dodik.\nDodik: Povratak boraca Islamske države je velika opasnost za BiH\n– Pokušaćemo politički da delujemo. Srbija je danas važna i stabilna i jedina može da garantuje mir, ali očekujemo da kao potpisnica Dejtonskog sporazuma garantuje i našu slobodu i postojanje Republike Srpske – rekao je Dodik za tv Prva zaključujući da više nije moguć rat u BiH, ali da je moguća odluka o samostalnosti RS.\n– Vučić vodi dobru politiku za Srbiju i po pitanju Kosova i Metohije, koji podrazumeva potpunu zaštitu Srba i interesa države na tom prostoru. Jedna od tih varijacija rešenja koja se pominju može biti da čcetiri opštine sa severa pokrajine ostanu u Srbiji, ali bi to isto tako podrazumevalo i RS u sastavu Srbije. Ako je to rešenje, ja nisam daleko od toga – rekao je Dodik za tv Prva.\nGradonačelnik Vukovara od Srbije očekuje priznanje i pokajanje! Više o tome OVDE.


Bivši trener Partizana progovorio o neuspehu ”Orlića” - Utakmica.rs\nMlada reprezentacija Srbije se sa Evropskog prvenstva vratila sa samo jednim osvojenim bodom, i to u finišu meča sa Makedonijom, dok je protiv Portugala i Španije ostala praznih šaka.\nI dok selektor Nenad Lalatović za ovakav epilog okrivljuje ”nedostatak sreće” zbog velikog broja neiskorišćenih prilika, bivši selektor Ljubinko Drulović, koji je većinu ovih momaka vodio u omladinskoj konkurenciji, kada su osvojili evropsku titulu, a neke kasnije i u Partizanu, smatra da je problem u nečemu drugom.\nDrulović, naime, kao glavni problem vidi to što Lalatović sedi na ”dve stolice” – i u Čukaričkom i u reprezentaciji, pa veruje da nacionalnom timu nije uspeo da se posveti koliko je to trebalo.\nS tim u vezi, on je u izjavi za ”Alo” naveo i svoj primer, kada je dolazio na klupu Partizana.\n”Nikada nisam bio za to da se radi na dve stolice, i u klubu i u reprezentaciji. To je bila greška jer smatram da se treba usresrediti na jedan posao. Na primer, ja nisam hteo da vodim i reprezentaciju Makedonije i Partizan, nego sam prvo rešio stvari sa tamošnjim savezom, pa tek onda preuzeo crno-bele. To je moje lično mišljenje i tvrdim da nikada ne bih pristao, ali svako ima neko svoje viđenje stvari”, izjavio je Drulović.\nOn zato smatra da Lalatović u takvim okolnostima nije ni trebalo da se prihvata posla u mladoj reprezentaciji.\n”Trebalo je pustiti bivšeg selektora Tomislava Sivića da završi posao. Nenadu Lalatoviću, koliko god da je dobar stručnjak, teško je da se koncentriše na dva posla odjednom.\nTakođe, problem je bio i to što neki od fudbalera nisu igrali standardno u svojim klubovima, pa im se to odrazilo na formu. Generalno, očekivao sam mnogo više od pojedinaca”, priznaje Drulović, ali veruje da će nekolicina njih u budućnosti blistati u seniorskoj konkurenciji.


14.11.2018 14:59 | Milijana Latinović\nIstočno Novo Sarajevo - Opština Istočno Novo Sarajevo zadužiće se emisijom obveznica za pet miliona maraka, koje namjerava da uloži u reprogramiranje postojećih kredita i nekoliko infrastrukturnih projekata.\n- Prvom emisijom obveznica javnom ponudom na Banjalučkoj berzi emituje se 50.000 obveznica, nominalne vrijednosti 100 KM, ukupne nominalne vrijednosti emisije pet miliona KM - navedeno je u javnom pozivu.\n- Standard povećanja cijene je 0,01 KM, a početak upisa i uplate obveznica je 27. novembar i trajaće deset dana. Emisija se smatra uspješnom ako u tom roku bude upisano i uplaćeno minimalno 60 odsto ponuđenih obveznica - navedeno je u javnom pozivu.\n- Planiramo da 2,7 miliona KM od emisije obveznica uložimo u reprogramiranje postojećih kredita. Od preostalog iznosa milion namjeravamo da uložimo u sufinansiranje sportske dvorane, 700.000 KM u finansiranje lokalne saobraćajnice u dužini od 1,1 kilometar, zatim 200.000 KM za sufinansiranje saobraćajnice u poslovnoj zoni i 300.000 za izgradnju novog gradskog parka - istakao je Ćosić.\n- Uplate za kupovinu obveznica investitori vrše na račun ovlašćenog berzanskog posrednika, posredstvom kojeg izdaju nalog za kupovinu, a on zatim transferiše iznos novca koji odgovara broju upisanih obveznica pomnoženih sa cijenom realizacije na privremeni namjenski račun za deponovanje uplata - navedeno je u konkursu.


MUP RS u akciji "Merlin 2": Hapšenja zabog trgovine drogom\nSarajevo 13°C Srijeda 30.09.\n15.11.2019 / 08:13 BiH - Kriminalne grupe\nNa području Banjaluke, Gradiške i Prijedora u toku su pretresi na više lokacija, a nekoliko lica je uhapšeno zbog neovlaštene proizvodnje i prometa opojnih droga, rekla je Srni Načelnik Odjeljenje za odnose sa javnošću Ministarstva...\n....unutrašnjih poslova Republike Srpske Mirna Miljanović.\nMiljanovićeva je naglasila da pripadnici Uprave za organizovani i teški kriminalitet u saradnji sa Policijskog upravom Gradiška, a uz asistenciju policijskih uprava Banjaluka i Prijedor sprovode operativnu akciju kodnog naziva "Merlin 2", prenosi RTRS.\n- Akcija je usmjerena na razbijanje organizovane kriminalne grupe koja se bavila neovlaštenom proizvodnjom i prometom opojnih droga na području Banjaluke, Gradiške i Prijedora - naglasila je MIljanovićeva.\nOna je navela da su u toku pretresi na više lokacija na području ova tri grada, dok je više lica lišeno slobode.\nAkcija se sprovodi pod nadzorom Okružnog javnog tužilaštva Banjaluka.\nĆatić: HDZ nanosi ekonomsku štetu Federaciji\n18:28 KORONAVIRUS Merkel: 100 miliona dolara pomoći zemljama u razvoju za vakcinu\n18:18 Politika Komšić: Sastanci sa zvaničnicima EU bili zaista dobri\n18:16 KORONAVIRUS Italija prekinula sve parlamentarne aktivnosti nakon pozitivnih testova\n18:13 KORONAVIRUS Crna Gora: Registrovano 197 novih slučajeva, pet osoba preminulo\n18:02 Fudbal Velež se lagano obračunao s Dizdarušom, Željezničar pobijedio Budućnost\n18:01 BiH VSTV BiH imenovao nosioce pravosudnih funkcija\n17:55 Kultura Alikadić i Turković o rješavanju statusa institucija kulture od državnog značaja


Zašto su Albanci rušili i palili crkve na Kosmetu, ako su njihove /video/ - Sputnjik Srbija\n05:07 25 Jun 2021\n16:30 18.09.2020 (osveženo 13:12 20.09.2020) Preuzmite kraći link\nNavodi istoričari iz Prištine prave inscenaciju događaja koji se nikad nisu zbili, a cilj je da se zbune ljudi. Teorije poput one da su Nemanjići okupirali teritoriju Kosova i Metohije, a da su srpski manastiri na KiM ili preoteti od Albanaca, ili građeni na temeljima katoličkih hramova lansirao je još Ibrahim Rugova, objašnjava za Sputnjik istoričar Aleksandar Raković.\nPričali o „albanskim crkvama“ a spaljivali ih 2004.\nOn podseća da su takve teze kosovski Albanci iznosili i na međunarodnim forumima pa i kad su pokušavali da uđu u Unesko, ali su izgubili na glasanju i od zemalja koje su priznale Kosovo jer teško je prihvatiti da Albanci tvrde da je njihovo nešto što su spaljivali u vreme pogroma marta 2004.godine.\nRaković, međutim, ukazuje na opasnu spregu navodnih prištinskih i nekih zapadnih istoričara poput Noela Malkolma, britanskog publiciste koji je dobio zadatak da, kako kaže naš sagovornik, napravi scenario istorije regiona adekvatan za imperijalnu politiku Amerike i NATO protiv Srbije, odnosno Jugoslavije.\n„Poznata je fotografija američkog posrednika Ričarda Holbruka kako čita Malkolmovu knjigu na putu za Jugoslaviju“, podseća Raković.\nMile Bjelajac, direktor Instituta za noviju istoriju, objašnjava da je između albanskih kvazi istoričara i nekih zapadnih napravljen zatvoreni krug: ovi na lokalu citirali bi ta „velika imena“, kojima je opet materijal sa lokala služio kao potkrepa za njihove teze.\nSPC kao svetionik\nNa udaru je posebno SPC jer, kako kaže gost Sputnjika, bio građanin Srbije ili Srbin vernik ili ne, mora da oda priznanje instituciji koja je trajna i najviša vertikala koju imamo.\n„Imali smo i nemali države, obnavljali smo države i gubili prostore i državu, ali ta vertikala je kao svetionik i nije slučajno što je uvek bila na udaru i konverzije, bilo one iz bratske crkve, bilo da se radi o islamu“, konstatuje istoričar.\nČak je, kako dodaje, i bivši američki ambasador Vilijam Montgomeri u svojim memoarima otkrio da je oko 200 ljudi koji su u vreme jugoslovenske krize radili za Stejt dipartment analize o ovom prostoru „omanulo u tome koliki značaj je Kosova za srpski etos i srpski identitet“.\n„Omanuli su i sad je američka politika ili da preispita i da izgubi kredibilitet ili da gura po starom. Kada sam svojevremeno pitao Martina Slezingera iz vašingtonskog centra „Vudro Vilson“ da li postoji šansa da se ta politika preispita, razmislio je malo i rekao: da, ali ne odmah“, priseća se Bjelajac.\nOdgovor srpskih istoričara\nKoreni istorijskih zloupotreba vezanih za prostor Kosmeta, upozorava Bjelajac, sežu još iz vremena socijalističke Jugoslavije, navodeći kao primer pokojnog kosovskog akademika Alija Hadrija, kao rodonačelnika tog trenda priče da su Albanci sa Kosmeta oduvek bili potlačena većina.\nMeđutim, ne samo da tada nije bilo reakcije na ove revizionističke pravce u istoriografiji, nego se, ističe Bjelajac, radilo filigranski tako što se uništavala dokumentacija u arhivama koja se nije uklapala u njihove teorije.\nIpak, kako ističu sagovornici Sputnjika, ni naša istoriografija nije sedela skrštenih ruku, objavljujući odgovore na neistinite navode raznih istoričara koji su se pojavljivali na Zapadu, od pokušaja da se falsifikuje prošlost naroda bivše Jugoslavije do novijih da se Prvom svetskom ratu da potpuno drukčiji karakter.\n„Ti odgovori su bili manje-više uspešni, što ne znači da ne treba biti budan i držati oči otvorene. Potrebna je snaga i sinergija između naših državnih organa i nas kao struke koji se bavimo tim pitanjima jer je vrlo važno da i naše vlasti na osnovu činjenica donose prave odluke“, kaže Raković.\nJedan od uspešnih odgovora je i knjiga „Srpska kulturna i verska baština na Kosovu“ koja je izazvala burne reakcije u Prištini kad se pojavila na stolu komesara za proširenje Olivera Varheljija kao poklon predsednika Srbije Aleksandra Vučića.\n„To je vrlo važna knjiga koja je izašla i na srpskom, i na engleskom jeziku i data svim delegacijama pri Unesku. Pa nek neko demantuje neku činjenicu koja je u njoj navedena“, poručuje Raković.\nOn takođe ističe da je, recimo, zahvaljujući unutrašnjem dijalogu o KiM država čula, a zatim i poslušala mnoge savete struke.\n„Čak su se neke teme iz srpskog viđenja rešavanja kosmetskog pitanja vratile na glavni tok, a Srbija više nije država kojoj se samo ispostavljaju neki nalozi i ucene, već ima prostora da igra partiju, makar i na stolu za mini fudbal“, veruje Raković.\nistoričari, paljenje, manastiri, Kosovo i Metohija


Ruski „kalibar“ može da stigne i do Evrope i preko okeana - 21.08.2017, Sputnik Srbija\nUživo: Zvezda ni iz čega postigla gol!\nRuska mornarica može da izvede napad ne samo na veći deo severne i zapadne Evrope, već i na bilo koju tačku u svetu, piše „Nešenel interest“. To potvrđuju i... 21.08.2017, Sputnik Srbija\nevropa, vojska i naoružanje\n09:24 21.08.2017 (Osveženo: 01:40 26.08.2021)\n© Ministerstvo oboronы RF / Uđi u foto-galerijuLansiranje krstarećih raketa "kalibr" sa Sredozemnog mora na objekte Nusra fronta u Siriji\nRuska mornarica može da izvede napad ne samo na veći deo severne i zapadne Evrope, već i na bilo koju tačku u svetu, piše „Nešenel interest“. To potvrđuju i najnovije probe krstareće rakete morskog baziranja „kalibar“.\nZašto se neprijatelji Rusije boje „Kalibra“\n24 Januar 2017, 19:56\nOvih dana Ministarstvo odbrane Rusije objavilo je video-snimak uspešnog lansiranja krstareće rakete „kalibar“ sa nuklearne podmornice „Severodvinsk“ u Barencovom moru, piše „Nešenel interest“.\n„Ovaj snimak potvrđuje da ruske udarne podmornice mogu da pogode bilo koju metu na svetu“, navodi američki časopis. „A nakon završetka Hladnog rata, to su uglavnom mogle pomorske snage zapadnih zemalja“.\nI zaista, ruska mornarica može da „izvede raketni napad na veći deo severne i zapadne Evrope sa svojih površinskih ratnih brodova i nenuklearnih podmornica“, nastavlja „Nešenel interest“.\n„Na taj način, Severna, Baltička, Crnomorska i Kaspijska flota mogu da predstavljaju pretnju velikim teritorijama u Evropi i na Bliskom istoku. Rakete bi možda mogle da stignu i do nekih zemalja Persijskog zaliva“, smatra viši saradnik „Džejms Martin Centra“ Nikolaj Sokov.\nKako ruski „kalibar“ uništava metu (video)\n18 Avgust 2017, 11:09\nList navodi da čitav svoj potencijal „kalibra“ pokazuju kada se nalaze na nuklearnim podmornicama mornarice Rusije. „Uzimajući u obzir brzinu i sposobnost ruskih nuklearnih podmornica da prikrivaju aktivnosti i kreću se po celom svetu, Moskva može da upotrebi svoje podmornice sa ’kalibrima‘ za izvođenje napada na ciljeve bilo gde u svetu, koristeći konvencionalne ili, u slučaju Trećeg svetskog rata, nuklearne bojeve glave“, strahuje „Nešenal interest“.\nSve to znači da Sjedinjene Američke Države „više nemaju monopol na izvođenje udaljenih raketnih napada“, objašnjava američki list. Štaviše, pojava oružja kao što su krstareće rakete „kalibar“ znači da sada objekti u SAD „mogu biti na nišanu drugih velikih sila“. „Za Vašington je ovo pretnja sa kojom se Sjedinjene Američke Države nisu suočavale od raspada Sovjetskog Saveza 1991. godine“, zaključuje „Nešenel interest“.\n20:00Uživo: Zvezda ni iz čega postigla gol!


Bugarska: 88% kompanija nije izabralo novog snadevača - Serbia Energy Serbia Energy Balkan I Energetika - Bugarska: 88% kompanija nije izabralo novog snadevača\nBugarska: 88% kompanija nije izabralo novog snadevača\n10. October 2020. / Region energetika\nSamo 12% maloprodajnih objekata u Bugarskoj potpisalo je ugovore sa novim snabdevačem od 1. oktobra, dok se preostali potrošači automatski prebacuju na standardne ugovore ČEZ-a, EVN-a i Energo-pro-a.\nIako su formalno sve kompanije u Bugarskoj izašle na slobodno tržište električne energije, svega 12% klijenata distritubitivnih kompanija van kategorije domaćinstava – što je oko 54 hiljade mesta potrošnje, izabralo je snabdevača do 1. oktobra, od kada sve kompanije, prema Zakonu o energetici, moraju da se snabdevaju po slobodno ugovorenim cenama. Preostalih 400.000 maloprodajnih objekata, koji nisu izabarali snabdevača, zvanično je prebačeno na standardne ugovore sa kompanijama ČEZ, EVN i Energo-pro.\nGeneralno, cene električne energije prema ovim standardnim ugovorima nešto su više u odnosu na tržišne, ali nerzidentni kupci mogu da se odluče za promenu snadevača u svakom trenutku, najkasnije do kraja juna 2021. godine. Ukoliko do tada ne sklope važeći ugovor sa trgovcem električnom energijom, postaju klijenti snabdevača u poslednjoj instanci, gde su cene višestruko veće.\nPostavlja se pitanje zašto se većina kompanija nije odlučila da odabere novog snabdevača? Verovatno zbog toga što nije bilo nacionalne informativne kampanje o reformi. Takođe, nije u interesu snabdevača EVN, ČEZ i Energo-pro da izgube kupce, zbog čega su pokušali da kompanije zadrže kroz pojednostavljene interne procedure.